Pravda za Dženana i Davida: Koliko je petogodišnja borba za istinu i pravdu promenila Bosnu : Južne vesti\n10:47, 21. 9. 2021.\n„Dženanova smrt je od mene napravila novu osobu", kaže Arijana za BBC.\n„I ne samo to, kroz sve ove godine duboko sam uverena da je promenila i celu Bosnu. To više nisu ti ljudi", dodaje Arijana.\nIstragu od početka prate nepravilnosti i obrti - optužnica lokalnog Kantonalnog tužilaštva Sarajeva prema kojoj je Dženan stradao od udarca kombija obarana je više puta.\nSlučaj je sada preuzelo državno Tužilaštvo Bosne i Hercegovine i pokrenulo najnoviji proces - istragu o samoj istrazi Dženanove smrti.\n„Sve ove borbe, i u sudu i na ulicama, utiču na stanovnike Bosne i Hercegovine, koji su i ranije malo verovali u policiju i pravosuđe", kaže za BBC Benjamin Plevljak, generalni sekretar Centra za sigurnosne studije u BiH.\n„Očigledno je da u ovoj zemlji nešto ne štima".\n„Dženan me goni"\n„Je l' moguće da se i to dogodilo?".\nBila je to prva misao Muriza Memića, oca stradalog Dženana, kada je u julu čuo da je Tužilaštvo Bosne i Hercegovine podiglo optužnicu protiv petoro ljudi „zbog organizovanog kriminala i sprečavanja otkrivanja i dokazivanja stradanja Dženana Memića".\nZa njega, to je velika vest i mala pobeda - slučaj je, posle petogodišnjeg ukazivanja da sarajevsko tužilaštvo nije vodilo efikasnu istragu, podignut na državni nivo.\n„Mislili smo - nećemo izdržati", kaže on.\nNa početku istrage došlo je do kontradiktornih i nejasnih informacija o njegovoj smrti, a klupko koje se vremenom počelo raspetljavati još nije u potpunosti odmršeno - prve informacije ukazuju na to da je Dženan udaren automobilom, ali porodica Memić dovodi u pitanje tu verziju događaja\nU aprilu iste godine porodica Memić pokreće prve ulične proteste „Pravda za Dženana", zahtevajući od nadležnih organa brzu istragu\nTri meseca od Dženanove smrti, sarajevsko tužilaštvo donosi naredbu o hapšenju dvojice muškaraca zbog optužbi za ubistvo, tereteći ih da su Dženana pregazili kombijem - ali zbog pogrešne kvalifikacije dela ih pušta, pa ponovo hapsi - ovog puta ih tereti za krivično delo protiv sigurnosti u saobraćaju i neukazivanje pomoći povređenoj osobi\nMuriz sve vreme tvrdi da mu je sin udaren šipkom u glavu, a ne pregažen kamionom, kao i da iza prikrivanja ubistva „stoji neko veoma moćan".\n„Evo peta godina, mene ne drži mesto, ne mogu nikakva posla da se uhvatim. Reći ću vam, teško je boriti se sa državom", kaže Muriz.\n„Ali, valjda me Dženan goni".\nNa poslednjem protestu, 11. septembra u Sarajevu, hiljade sugrađana podržalo je porodice u zahtevima da se smrti dvojice mladića konačno razreše.\n„Zato sam izlazio na ulicu i nastaviću, kad god mogu", kaže on za BBC na srpskom.\n„Lakše je kada vidite koliko naroda je uz vas, da je to cela Bosna, da se ista stvar dešava i u Republici Srpskoj i u Federaciji", kaže Muriz.\n„Kod nas nema tih podela. Nekima je to možda čudno, ali verujte da samo tako možemo da uspemo", dodaje Muriz.\n„Nas ne zanima ko je Bakir (Izetbegović), a ko Milorad (Dodik) u Bosni", kaže Muriz.\n„Mi živimo borbu za drugu decu, da im se ne dogodi kao našoj".\nSlučajevi od kojih „advokati beže"\nMuriz Memić za BBC kaže da je kada je shvatio da mu je sin zapravo ubijen, „prvo hteo da uzme stvar u svoje ruke".\n„Onda mi je Ifet (advokat Feraget) rekao: 'Nemoj Murize da glupo gubiš glavu, idemo pravnim putem'. Ja sam pristao na njegov način", kaže on.\nAdvokat Ifet Feraget paralelno zastupa obe porodice - Memiće iz Sarajeva i Dragičeviće iz Banjaluke.\nPet i po godina kasnije, Feraget za BBC kaže da je i tada znao da se „prihvatio nečega što se ne uzima".\n„Obično advokati beže od ovakvih priča, a ima ih dosta nerešenih u Bosni", kaže Feraget.\n„Ali, nema veze, važno je da je stigla i prva potvrda koja pokazuje potpuni slom pravne države i vladavine prava".\nZa Ferageta je podizanje optužnice tokom leta 2021. dokaz da je „namerno i svesno pokušavano da se zataška istraga o ubistvu".\n„Utvrđena je sistemska korupcija, a to je piramida koja ide od vrha do dna", kaže advokat.\nDodaje da istraga ide „puževim tempom".\n„To je ogromna energija i ogroman trud, kada bismo ovo rešili, ova bi zemlja počela da diše", kaže on.\n„Slučaj Dženana pokazuje koliko su građani nezadovoljni i koliko se bore za pravičnost u društvu", kaže on.\nU istraživanju se dodaje da je došlo do „alarmantnog pada poverenja u institucije BiH" - nepoverenje prema parlamentu iskazalo je 70 odsto ispitanika, prema tužilaštvu 67 odsto, a sudovima ne veruje 65 odsto učesnika ankete.\n„Verujem da uzrok treba tražiti i u prirodi samih slučajeva - ipak se radi o deci".\nNavodi o stradanju Dragičevića od početka su bili oprečni - od pomenute konferencije na kojoj se tvrdilo i to da je David bio pod uticajem alkohola i droga, kao i dva obdukciona nalaza iz Banjaluke i Beograda u kome su različito tumačena vremena smrti mladića.\nDavor Dragičević je krajem 2019. godine izbegao u Austriju, posle skoro godinu dana protesta, da ga, kako kaže, „ne bi ubili kao sina".\n„Za dlaku sam izbegao likvidaciju", kaže Davor za BBC na srpskom.\n„Dobio sam saznanja da su hteli da me smaknu, šta sam drugo mogao već da se sklonim i pokušam da se za svoje dete borim odavde", kaže Davor Dragičević.\nSlučaj je tako iz Republike Srpske prebačen na državno tužilaštvo jer je ocenjeno da je „predmet od interesa za celu BiH".\nIz Tužilaštva BiH su objasnili da je preuzet predmet koji se odnosi na više ljudi „zbog radnji protiv službene dužnosti koje se mogu dovesti u vezu s izvršenjem kaznenog dela protiv života na štetu oštećenog Davida Dragičevića, kao i neprijavljivanje kaznenog dela i počinitelja i pomoć počinitelju posle izvršenog kaznenog dela".\nDavor ovu istragu naziva „predmetom o organizovanom kriminalu i pravosudnoj mafiji u Republici Srpskoj".\nTo što je krajem jula podignuta optužnica o samoj istrazi u slučaju Memić protiv petoro ljudi, Dragičević vidi kao „nadu".\n„To mi uliva neko poverenje da će se otkriti i ko je ubio našeg Davida".\nU Beču je podneo zahtev za azil, a kaže da će, ako „ne bude pravde, vratiti u Banjaluku da je traži za svoje dete".\nAdvokat Ifet Feraget kaže da je izmeštanje slučaja iz Banjaluke pokazatelj da će i slučaj Davida Dragičevića „verovatno ići u pravcu otvaranja istrage o istrazi".\nDavor Dragičević prvi put je pitanje „Ko je ubio Davida?" postavio u martu 2018. i poveo najveće građanske proteste koje je Republika Srpska videla u poslednjih nekoliko godina.\nKroz celokupnu borbu sa porodicom i državom, Arijani se život, kaže, promenio „za 360 stepeni".\n„Gledala sam okolo kako moji vršnjaci žive i jednostavno nisam mogla da se vratim tom životu", kaže ona.\n„Preko noći sam odrasla".\n„Cela porodica je počela da živi samo za to", kaže ona.\n„Možda Dženan nije završio (fakultet), ali ja ću za oboje", kaže ona.\n„Sedeli smo u kući i razmišljali - treba li to da uradim", kaže sadašnja kantonalna zastupnica stranke Narod i Pravda u skuštini Sarajeva.\n„Shvatila sam da bi to pomoglo u našoj borbi i pristala sam".\nMurizu Memiću je drago da je slučaj „odmakao s mrtve tačke", ali posle protesta u septembru planira nova okupljanja, zajedno sa organizatorima Pravde za Davida.\n„Pozvali smo ljude da Kantonalnom tužilaštvu Sarajeva šalju samo jedno pitanje, a to je - ko je ubio Dženana?", kaže on.\n„Stiglo nam je mnogo pisama podrške, ljudi se raspituju kada nastavljamo da tražimo pravdu i na ulici".\nNa pitanje koliko mu se promenio život poslednjih pet i po godina, Muriz kaže da on „više ne živi život, već samo borbu".\n„Ne zbog mog Dženana, njega ne mogu da vratim, već zbog neke druge dece", kaže Muriz.\n„Trenutak u kojem se srušio moj celi svet", napisala je ona.\nOve misli deli sa ljudima širom Bosne, ali i sveta jer, kaže, „danas Memići ne bi bili tu da nije ljudi koji su im pomogli i šetali na protestima sa njima".\n„Kada vidim da se narod podigao, ružno je reći možda, ali sretna sam", kaže ona.\n„Nekada su ljudi oko mene mislili - neka je meni dobro, nemoj u tuđi problem ulaziti.\n„A Dženan nas je sve podsetio da su problemi Bosne svuda oko nas".


RAZGLEDNICE: Podsećanje vlasti na data obećanja u prethodnoj fazi kampanje Potpisujem\nPrvi set razglednica kojima podsećamo vlasti na obećanja data u prethodnoj fazi kampanje Potpisujem, poslat je juče donosiocima odluka na nacionalnom nivou. Autonomni ženski centar i partnerske organizacije u Nišu, Vranju, Novom Sadu, Kikindi, Kruševcu i Užicu nastaviće da prozivaju odgovornost donosilaca odluka na nacionalnom i lokalnom nivou u odnosu na obećane izmene zakona i stanje u oblasti zaštite žena od nasilja.\nAutonomni ženski centar je u okviru druge faze kampanje Potpisujem štampao personalizovanu poštansku marku. Informacija o poštanskoj marki, koja je posvećena promociji Konvencije Saveta Evrope protiv nasilja prema ženama, biće objavljena u katalogu personalizovanih poštanskih marki, što je podstaklo interesovanje filatelista za nabavku marke.\nPotpisujem - katalog poštanskih marki\nDruga faza kampanje "Potpisujem", posvećena punoj primeni Konvencije Saveta Evrope o sprečavanju i borbi protiv nasilja prema ženama i nasilja u porodici, počela je danas u Srbiji. Bilbordi i city-lights baneri na autobuskim stanicama u Beogradu, kao i bilbordi na glavnim ulicama Niša, Novog Sada, Kruševca, Kikinde, Vranja i Užica, koji su osvanuli ovih dana, označili su nastavak kampanje i ukazali na to koje poruke sada želimo da pošaljemo.\nprEUgovor - Poziv na konferenciju za medije\n07. maj 2014.\nDrage saradnice, AŽC je deo koalicije prEUgovor koja vas poziva na Konferenciju za štampu Napredak Srbije u ključnim poglavljima pregovora sa EU, 8. maja 2014. godine u 11 sati u Medija centru (Terazije 3, I sprat, velika sala).\nSEMINAR: Priprema zajedničkog predloga jedinstvene baze podataka o rodno zasnovanom nasilju\n23-24/4/2014, Ljubljana: Predstavnice Autonomnog ženskog centra i partnerskih organizacija iz Slovenije, Bosne i Hercegovine, Hrvatske, Austrije i Makedonije pripremale su predlog jedinstvene administrativne baze podataka o rodno zasnovanom nasilju, na seminaru koji je 23-24. aprila 2014. godine u Ljubljani organizovala partnerska organizacija Društvo SOS telefon.\nKONVENCIJA STUPA NA SNAGU: Konvencija Saveta Evrope protiv nasilja prema ženama stupiće na snagu u avgustu\n22/4/2014, Strazbur: Konvencija Saveta Evrope о sprečavanju i borbi protiv nasilja prema ženama i nasilja u porodici stupiće na snagu 1. avgusta 2014. godine, nakon što ju je ratifikovalo 10 država, članica Saveta Evrope. Andora je 10. članica SE, koja je 22. aprila 2014. godine ratifikovala ovu Konvenciju, što predstavlja početak nove ere u promociji i zaštiti ženskih ljudskih prava u Evropi i šire.\nODGOVOR MUP-a: Nasilje u porodici je obuhvaćeno već postojećim linijama rada\n19/02/2014, Beograd: Ministarvo unutrašnjih poslova Republike Srbije poslalo je odgovor Autonomnom ženskom centru na inicijativu za uvođenje posebne linije rada za oblast nasilja u porodici.\nJEDNA MILIJARDA USTAJE ZA PRAVDU ZA ŽENE 14.02.2014. 12h, Trg Republike, Beograd\nAko tražiš pravdu za sebe\nOnda tražiš pravdu i za mene\nDOĐI, ustani, igraj, protestuj!\n14. 2. 2014. Beograd, Trg Republike u 12 sati\nBudi jedna/jedan od Milijardu koja/i ustaje za pravdu za žene\nPoziv za učešće u projektu prevencije rodno zasnovanog nasilja\n03. februar 2014.\nUNICEF Srbija, Centar E8 i Autonomni Ženski Centar vas pozivaju da se uključite u projekat prevencije rodno zasnovanog nasilja sa mladima u lokalnim zajednicama. Na poziv mogu da se prijave Kancelarije za mlade, škole, udruženja građana i druge institucije i organizacije koje se bave mladima i koje žele da u svom lokalnom okruženju osnuju ili ojačaju grupe mladih devojaka i momaka koje će aktivno raditi na prevenciji nasilja i promociji rodne ravnopravnosti. Organizacija ili institucija koja je nosilac prijave obavezna je da obezbedi partnerstvo makar još jedne organizacije ili institucije iz svoje lokalne zajednice.\nOKRUGLI STO: Položaj žrtava silovanja i drugih seksualnih delikata u Srbiji\n9/12/2013. Beograd: Autonomni ženski centar, Mreža Žene protiv nasilja i Mreža za Evropski ženski lobi organizovali su okrugli sto o položaju žrtava silovanja i drugih seksualnih delikata u Srbiji. Cilj okruglog stola bio je razmatranje postojećih zakonskih rešenja i prakse u vezi sa krivičnim delima protiv polne slobode i neophodnosti njihovog usklađivanja sa standardima koje propisuje Konvencija Saveta Evrope o sprečavanju i borbi protiv nasilja nad ženama i nasilja u porodici.\nPoziv za eksternu evaluatorku/evaluatora projekta „Mogu da neću – Osnaživanje mladih, posebno devojaka, da se suprotstave digitalnom seksualnom i rodno zasnovanom nasilju u partnerskim odnosima“


Ovo je pregled DELA TEKSTA rada na temu "Gasno â€“ tečne inkluzije i uslovi njihovog formiranja". Rad ima 6 strana. Ovde je prikazano oko 500 reči izdvojenih iz rada.\nRudarsko - geološki fakultet Beograd\nfizičke hemije rudnih ležišta\nTema: Gasno – tečne inkluzije i uslovi njihovog formiranja\nNastanak rudnih minerala u nekom ležištu iz rudonosnih rastvora predstavlja kompleksan i dugotrajan proces. Na osnovu onoga što zaostane za ovim procesom teško se, proces kao takav, može rekonstruisati. Drugim rečima, ne može se smatrati da se rudonosni rastvor sastajaop samo od onih komponenti koje se mogu naći u ležištu u momentu istraživanja.\nDaleko najveći deo vode, rastvorljivih soli i gasova otišao je bez traga iz ležišta, a da je u datom trenutku imao veoma veliki značaj tokom procesa transporta i depozicije rudnih minerala. No zahvaljujući činjenici da je proces depozicije nesavršen, tokom kristalizacije i rekristalizacije minerali koji nastaju u ležištu obično zarobe sitne količine rastvora iz kojih su nastali a te količine se nazivaju GASNO – TEČNE INKLUZIJE.\nPoreklo inkluzija može biti:\n- PRIMARNO – onda kada nastaju tokom samog procesa kristalizacije u momentu stvaranja minerala i na mestima imperfekcije kristala,\n- SEKUNDARNO – kada nastaju u pukotinama tokom procesa rekristalizacije nakon procesa primarnog orudnjenja, odnosno nastanka primarnih minerala.\nPo svojoj veličini, inkluzije mogu biti veoma različite i kreću se od nekoliko milimetara do 10-7 mm. Kada se isključe one krajnosti od nekoliko milimetara i one tako male da se mogu uočiti samo uz pomoć elektronskog mikroskopa, onda ostaju one inkluzije koje po svojoj veličini pripadaju intervalu od 10-3 mm do 10-4 mm.\nNajnovija ispitivanja su pokazala da se na primer u kvarcu ili kalcitu mogu naći i do 109 inkluzija u samo jednom cm3, čija je srednja veličina 10-3 mm tako da ne zauzimaju više od 0,1 % od zapremine pomenutih minerala.\nIspitivanja inkluzija predstavljaju posebno težak problem. Pre svega zato što je veoma teško zaštititi inkluzije od kontaminacije prilikom njihovog otvaranja, analiza ili odredjivanja njihovoh fizičko – hemijskih parametara kao što teperatura i temperatura nastajanja. Poteškoću zatim predstavlja sama metoda analize, jer se obično prilikom procesa analize inkluzija uništi tako da na užistraživaču ostaje da se odluči da li će ispitivati čvrste ili volatilne sastojke koji se u inkluziji nalaze. Potrebno je poznavanje vrlo savremenih metoda analize kao što su masena spektrometrija, gasna hromatografija povezana sa masenom spektrometrijom, neutronska aktivaciona analiza ili protonska mikroanaliza. Prilikom ispitivanja inkluzija treba imati na umu da se retko mogu naći inkluzije koje pripadaju istoj generaciji. Drugimrečima, primarne inkluzije praćene su i sekundarnim, pri čemu su u najboljem slučaju ove prve uvek veće od ovih drugih.\nSASTAV GASNO – TEČNIH INKLUZIJA\nInteresantan problem kod inkluzija predstavljaju kristalići „duhovi“ koji se pojavljuju u inkluzijama kao čvrsta faza. „Duhovi“ prvenstveno nastaju u hidrotermalnom rastvoru prilikom pada temperature i pritiska pri čemu pojedini minerali prekoračuju svoje proizvode rastvorljivosti i počinju spontano da kristališu u hidrotermalnom rastvoru koji na taj način dobija sve osobine disperznog sistema.


planeta – Mirodjija\nPlaneta se trenutno suočava sa tri glavna ekološka problema, koji su međusobno povezani, a koje čine klimatske promene, gubitak biodiverziteta i zagađenje. Klimatske promene predstavljaju najhitniji problem za čije je rešavanje neophodna međunarodna saradnja. Prema izveštaju Međuvladinog panela za klimatske promene (IPCC), klimatska kriza je uglavnom nastala kao posledica ljudskog delovanja. Čovek svojim aktivnostima svakodnevno ispušta emisije […]\nNaučnici sa Univerziteta u Halu (Velika Britanija) i Hal Jork medicinske škole, pronašli su delove mikroplastike u najdubljim delovima ljudskih plućima, gde se mislilo da je gotovo nemoguće da plastika dospe, zbog veoma uskih disajnih puteva. Ovo je prvi put da su naučnici pronašli mikroplastiku u plućima živog čoveka, i to kod većine učesnika istraživanja. […]\n23 februara, 2022 0\nNajmodernija naučna istraživanja biće rađena u kampusu u Novom Sadu, na parceli od oko 1.400 kvadratnih metara, gde niče zgrada od skoro 7.000 kvadrata. Tu će biti smešten Institut “BioSens”, koji je označen kao Evropski centar izvrsnosti u digitalnoj poljoprivedi. Crnojević: Danas smo rangirani u prvih pet institucija u Evropi – Značaj Biosens instituta je […]


Najvažnija izmena koju predloženo rešenje donosi je decentralizacija glavnog grada koji je finansijski, kulturni, saobraćajni i univerzitetski centar.\nIzmenama i dopunama Zakona prigradskim opštinama se daju mnogo veća ovlašćenja nego što danas imaju i predviđa se mogućnost da one mogu osnivati javna preduzeća uz prethodnu saglasnost Skupštine grada.\nPrigradske opštine će moći da izdaju građevinske dozvole do 5.000 kvadratnih metara, ali i da vrše legalizaciju objekata do 3.000 kvadratnih metara.\n"Smejem se naglas", između ostalog prokomentarisao je Ričard Grenel, specijalni izaslanik predsednika SAD Donalda Trampa za dijalog Beograda i Prištine, učestvujući u prepisci na Tviteru u kojoj se pominje i srpski šef diplomatije Ivica Dačić, i njegovo viđenje situacije u vezi sa premeštanjem srpske ambasade iz Tel Aviva u Jerusalim.\nIzaslanik američkog predsednika za dijalog Beograda i Prištine, Ričard Grenel, dolazi sutra u Prištinu, navode izvori unutar vlade privremenih prištinskih institucija, a prenosi Indeksonlajn.


Potrebno veće učešće građana u projektu EPK 2021. | TV KANAL 9 NOVI SAD\nNaslovna EMISIJE Potrebno veće učešće građana u projektu EPK 2021.\nPotrebno veće učešće građana u projektu EPK 2021.\nVIDEO K9: Novi Sad poneo je titulu Evropske prestonice kulture 2021. godine. Ovaj projekat predstavljen je kao značajan za naš grad i predstavlja veliki kulturni, turistički i ekonomski potencijal. Do sada su ovu prestižnu titutlu nosili i drugi gradovi u Evropi poput Maribora, Rige, Plzena, Vroclava, Talina. Šta je ova titula donela ovim gradovima, a šta Novi Sad može da očekuje, za Kanal 9 govori dr Korina Turšije, profesorka na Univerzitetu u Temišvaru.\nDr Korina Turšije je prodekan Fakulteta političkih nauka, sociologije i komunikacija na Zapadnom univerzitetu u Temišvaru i bavi se proučavanjem gradova koji su već bili evropske prestonice kulture, kao i benefitima koje su ti gradovi dobili zahvaljujući ovoj tituli.\n“To je velika mogućnost za Novi Sad da bude 2021. Evropska prestonica kulture. Ključni su ljudi i njihov napredak i ja mislim da je to glavni rezultat koji bi mogao biti ostvaren dobijajanjem ove titule. Time će stanovnici Novog Sada postati svesni slave i mogućnosti koju su dobili. Gradovi koji su već bili evropske prestonice kulture ponosni su što su ucrtani na mapu prestonica kulture. Važno je napomenuti da se tu radi i o urbanističkim projektima koji bi mogli da se ostvare i ja znam da organizacija Evropske prestonice kulture u Novom Sadu podrazumeva i neke aktivnosti u tom domenu”, navela je dr Turšije.\nProjekat evropskih prestonica kulture teče u dva smera, kaže Turšije. Prvi je kaže ona, donošenje kulture ljudima, a drugi da ljudi budu uključeni u kulturu i sami je kreiraju.\n“Jedan od ciljeva jeste učešće svakog građanina u organizovanju EPK i svaki građanin bi trebalo da se oseća uključenim u ovaj kulturni program. Svaki građanin bi morao biti u mogućnosti da učestvuje u svim segmentima organizovanja kulturnih događaja i manifestacija i to ne samo na onima koji su locirani u samom centru grada, već i u prigradskim naseljima i delovima grada udaljenim od samog centra, kao i na nekim neuobičajenim mestima za održavanje kutlurnih događaja. EPK treba ljudima da donese kulturu”, rekla je dr Turšije.\n2021. godine jedna od evropskih prestonica, osim Novog Sada biće i Temišvar, a Turšije kaže da su velike sličnosti našeg grada sa rumunskom prestonicom, pre svega zbog toga što su to gradovi koje se nalaze u postkomunističkim zemljama, ali i zbog toga što oba pripadaju regionu Istočne Evrope. Uzimajuću u obzir da i nisu mnogo udaljeni jedan od drugog, to bi bio potencijal koja bi oba grada u okviru EPK morala da iskoriste, kaže Turšije. Upitana za mišljenje o tome koje je najveće kulturno blago našeg grada, nije mogla da se odluči..\n“Verovatno je to ista stvar kao i u Temišvaru – mulikulturalizam na čitavoj teritoriji. Kada govorimo o infrastrukturi, zgradama kulture, evo, tu je katedrala koja je jedan od omiljenih objekata turističkih poseta… Ne znam, ne mogu da odaberem šta je najvažnije”, kazala je ona.\nNovi Sad, ovakav kakav jeste, već jeste prestonica kutulre, kaže dr Turšije, ali ono što je potrebno uraditi u narednim godinama, jeste veće uključivanje građana u projekte kulture i njihovo stvaranje, kao i podizanje nivoa svesti da Novi Sad jeste nosilac ove titule.\nPrethodni tekstZa nepristrasno ocenjivanje policijskih službenika\nSledeći tekstŽena povređena u udesu kod Futoške pijace


Isplaćeno više od 1,3 miliona KM za povećanje plata - Biznis Info\nBy BiznisInfo on\t 26/11/2020 Finansije\nU ovom ministarstvu naglašavaju da su podsticaji isplaćeni u sladu sa Zakonom o podsticajima u privredi Republike Srpske.\nPoslovni subjekti su putem aplikacije “e-podsticaj” na sajtu Ministarstva privrede i preduzetništva do 31. avgusta podnosili zahtjeve, a potom je provjeravano da li oni ispunjavaju uslove za ostvarivanje ovog prava.\n“U okviru drugog obračunskog perioda ukupno je pristiglo 556 zahtjeva privrednih subjekata za 20.500 radnika, što je više nego u prvom obračunskom periodu. Tada je na adresu Ministarstva stigao ukupno 501 zahtjev, a od ovog broja, njih 450 je ispunilo predviđene uslove i isplaćeno je 3,2 miliona KM za oko 13.000 radnika”, navode u Ministarstvu.\nObrada preostalih zahtjeva koji ispunjavaju sve neophodne uslove u završnoj je fazi i uskoro će biti u potpunosti realizovana, nakon čega će svim privrednim subjektima biti isplaćena sredstva po tom osnovu.\nZbog većeg broja zahtjeva, kao i broja radnika i iznosa potrebnog za isplatu podsticaja za povećanje plata, ove godine je predviđen veći iznos, a budžetom Republike Srpske je predviđeno oko pet miliona KM za ove namjene.\nU Ministarstvu privrede i preduzetništva podsjećaju da je kao rezultat primjene pomenutog zakona došlo do povećanja plata za 20 odsto u odnosu na iznos iz marta 2019. godine kod privrednih subjekata koji su ostvarili pravo na podsticaj, kao i do rasta prihoda od doprinosa, te povećanja broja zaposlenih.\nPodsticaj je isplaćen privrednim subjektima u 39 opština Republike Srpske, a posmatrano po područjima klasifikacione djelatnosti, najveći iznos podsticaja isplaćen je privrednim subjektima iz prerađivačke industrije, odnosno 39 odsto ukupno isplaćenih podsticaja.\nFBiH: Naplata javnih prihoda manja za 2,98 posto\nDobit mikrokreditnog sektora manja za 42,1 posto


Preduzećima u RS-u indirektno pogođenim pandemijom 13,6 miliona KM\nNije limitirano na šta će privredni subjekti trošiti ova sredstva, važno je naglasiti ovo je pomoć privrednim subjektima a ne radnicima\nRadovan Višković, predsjednik Vlade Republike Srpske rekao je danas, nakon treće sjednice Upravnog odbora Kompenzacionog fonda tog entiteta da je donesena odluka da za 2.865 privrednih subjekata i preko 18.000 radnika Vlada RS-a izdvoji 13,6 miliona KM, javlja Anadolu Agency (AA).\n“To su oni privredni subjekti koji su na indirektan način trpili štetu od pandemije virusa korona. To nisu privredni subjekti koji su odlukama Štaba bili zatvoreni ili onemogućni u svom radu nego koji su mogli da rade ali zbog nerada partnera u okruženju nabavke sirovine ili isporuke nisu poslovali u punom kapacitetu”, kazao je Višković.\nRekao je da su u pitanju privredni subjekti koji ispunjavaju uslove a za manji broj je u toku obrada i svi koji budu ispunjavali uslove biće ima naknadno donešena odluka i isplaćeno. Odgovarajući na pitanja novinara rekao je da od danas počinje isplata, da su rješenja napravljena.\n“Nije limitirano na šta će privredni subjekti trošiti ova sredstva, važno je naglasiti ovo je pomoć privrednim subjektima a ne radnicima”, kazao je Višković.\nPrema njegovim riječima danas je donesena odluka da se Institut za javno zdravstvo RS odobri 1,25 miliona KM za nabavku 25.000 testova jer iako trenutno ima dovoljno testova potrebno se pripremiti za naredni period.\n“Iznos od 1,3 miliona KM plus PDV odobren je za adaptaciju i sanaciju stare hirurgije koja se u narednom periodu mora pretvoriti u COVID bolnicu. To je dodatnih 350 ležajeva sa svim onim što jedna bolnica u regiji mora da ispunjava”, kazao je Višković.\nCentru za profesionalnu rehabilitaciju i zapošljavanje invalida odobrena je novčana pomoć od 238.000 KM kako bi im bio odblokiran račun koji je UIO BiH blokirala zbog duga.\nVišković: Analiza je pokazala da je čistoća kisika 99.9 posto, pripremamo krivične prijave


NSinfo: Novi Sad ima sve preduslove za razvoj City Break turizma\nNovi Sad ima sve preduslove za razvoj City Break turizma\nIzložba „Nasleđe u funkciji kulturnog turizma – NS CULTours“\nkoju organizuju Univerzitet u Novom Sadu i Departman za arhitekturu i urbanizam Fakulteta tehničkih nauka, postavljena je u Izložbenom paviljonu Rektorata Univerziteta u Novom Sadu i trajaće do 26. februara. Izložbu je otvorio šef Kancelarije za lokalni ekonomski razvoj Grada Novog Sada Goran Sečujski.\n- Novi Sad ima sve preduslove za razvoj „City Break“ turizma koji podrazumeva dolazak i noćenja turista u trajanju od jednog do četiri dana. To je jedan od proizvoda sa najvećom globalnom atraktivnošću i vrlo visokim dugoročnim potencijalom. Glavni motivi dolaska u ovom turističkom proizvodu su posao, istorijsko nasleđe, kultura, šoping, događaji i noćni život. Kultura je ključni turistički resurs koji inspiriše milione turista da svake godine posete nove destinacije. Odgovornim upravljanjem ovaj oblik turističkog proizvoda može postati značajan u promociji i očuvanju materijalnih i nematerijalnih komponenti nasleđa na kojima se zasniva, a istovremeno ohrabruje razvoj umetnosti, zanata i drugih kreativnih aktivnosti. To je svakako jedan od prioriteta Grada Novog Sada, posebno zbog prestižnih titula koje je osvojio - Evropske prestonice kulture 2021. godine i Omladinske prestonice Evrope 2019. godine - naglasio je Goran Sečujski.\nPrisutnima na otvaranju izložbe obratili su se i prorektorka za nauku Univerziteta u Novom Sadu prof. dr Snežana Smederevac, direktor Departmana za arhitekturu i urbanizam Fakulteta tehničkih nauka prof. dr Darko Reba, i upravnica Galerije Matice srpske i predsednica Upravnog odbora Fondacije „Novi Sad 2021 – Evropska prestonica kulture“ dr Tijana Palkovljević Bugarski.\nStudenti četvrte godine osnovnih akademskih studija Arhitektura, koje se realizuju u okviru Departmana za arhitekturu i urbanizam Fakulteta tehničkih nauka, imali su zadatak da, u okviru predmeta Graditeljsko nasleđe, očuvanje i zaštita, formiraju kulturnu stazu na široj teritoriji grada Novog Sada. Na osnovu unapred postavljenih kriterijuma izvršena je selekcija studentskih radova koji su postali deo programa „NS CULTours“. Izložbu je podržala i „Fondacija Novi Sad 2021“, i to kako bi postala deo zvanične kulturne ponude grada i doprinela promociji nasleđa u kontekstu razvoja kulturnog turizma buduće Evropske prestonice kulture.\n... Istorija Novog Sada, kultura, Novi Sad, turizam


Sejbo: Kina - glavni budući izazov za SAD\nPoložaj i uticaj Sjedinjenih Država u svetu unapređen je tokom prve godine mandata predsednika Obame, ali opipljivi rezultati njegove politike tek predstoje, smatra Stiven Sejbo, izvršni direktor Transatlantske akademije, u Nemačkom Maršalovom fondu u Sjedinjenim Državama.\nNajvažniji uspeh predsednika Obame na kraju prve godine mandata je to što svet ponovo iskazuje spremnost da uvaži američke interese i sasluša američke argumente, smatra Sejbo:\n„Mislim da je to posebno važno zato što se predsednik Obama nalazi u otežanoj situaciji, suočen sa velikim brojem međunarodnih i unutrašnjih teškoća. Istovremeno, resursi Sjedinjenih Država nisu nepresušni, dok su Amerikanci sve manje skloni novim angažmanima. Mislim da je izuzetno važno imati partnere i saveznike koji su spremni da vas saslušaju. Možda će zemlje, kao što su Rusija i Kina, u narednoj fazi biti voljne da se u većoj meri uključe u rešavanje ključnih problema u svetu.“\nSejbo priznaje da je saradnja Evrope i Sjedinjenih Država još uvek nedovoljna:\n„U odnosima se izmenio ton, ali ako pogledate naše najvažnije saveznike u Evropi - oni u stvari ne doprinose koliko se očekivalo. Možda su nešto više angažovani u Avganistanu nego ranije. Obećali su dodatne trupe, ali još uvek se veoma ustežu u pogledu ostvarivanja tamošnje misije. I dalje se nadamo da će Evropljani preuzeti deo svoje odgovornosti. Više nije prihvatljivo njihovo objašnjenje da unutrašnje-politički razlozi sprečavaju punu saradnju evropskih partnera.“\nPo rečima našeg sagovornika, predsednik Obama je najznačajniji pomak ostvario u odnosima sa Rusijom:\n„Mislim da je veoma korisno to što je uspeo da promeni ukupne odnose sa Rusijom, nastojeći da izgradi konstruktivniji odnos sa Moskvom bez stvaranje iluzije da je uspeh u tome garantovan. Mislim da je to doprinelo i poboljšanju odnosa sa Evropom. Evropljani su bili zabrinuti da su Amerikanci skloni konfrontaciji sa Rusijom, što skoro da je stvaralo simpatije prema nekim potezima Kremlja.“\nSejbo posebno ističe da je predsednik Obama zagovornik „realpolitike“.\n„On veruje u realpolitiku, a biti američki predsednik u ovom trenutku znači da morate da budete svesni činjenice da postoje zemlje u usponu, da američka moć relativno slabi, da su Sjedinjene Države primorane na nagodbe i da će američka oružana moć sve manje biti korišćena kao sredstvo spoljne politike. Mislim da je predsednik Obama svestan da treba da se usredsredi na samo nekoliko najvažnijih nacionalnih prioriteta zemlje i da sve ostalo podredi tome.“\nGlavni izazov Americi u narednom periodu biće rastuća ekonomska moć i uticaj Kine, kaže Sejbo.\n„Glavna opasnost je psihologija sile koja je u usponu. Kina bi mogla u jednom trenutku da vidi sebe kao istinsku silu, koja treba da igra važniju ulogu, nastojeći da nametne svoj sistem i hegemoniju u regionu. Bitno je izbeći situaciju sličnu onoj u kojoj su se našle Britanija i Nemačka u periodu između dva svetska rata. Britanija nije htela da se pomiri sa tadašnjim usponom Nemačke, što se završilo novim velikim ratom. Nadam se da su globalizacija i nuklearno oružje umanjili izglede za takav razvoj događaja.“\nMeđutim, da bi Kina i Amerika održale uravnotežene odnose biće potrebna znatna doza realizma i državničke veštine - i na jednoj i na drugoj strani, zaključio je Stiven Sejbo.


Vesti online / Vesti / Ekonomija / Lihvari: EBRD hoće "Telekom" i beogradski aerodrom!\nOde beogradski aerodrom strancima\nDirektor EBRD-a Danijel Berg je poručio da ta banka planira da ove godine u Zapadni Balkan uloži više od milijardu evra, od čega oko 300 miliona u Srbiju.\nKako je precizirao, EBRD će preko banaka u mala i srednja preduzeća uložiti više od 100 miliona, a zainteresovani su i za privatizaciju velikih sistema, poput Aerodroma "Nikola Tesla" i "Telekoma Srbija".\nMeđutim, da su najavljene investicije zapravo krediti, upozorava Mahmud Bušatlija, stručnjak za razvoj i investicije.\n- U pitanju su krediti, a ne investicije. EBRD kao banka nema pravo da neposredno investira, već nama predstavljaju kao investicije nešto što to nije. Oni ni nemaju portfolio menadžment koji bi im dozvolio da direktno ulažu - ističe Bušatlija.\nDinkić: Nema prodaje Telekoma Srbije\nEKONOMIJA Država prodaje "Nikolu Teslu"


„Serbia Fashion Week“ je peta najveća nedelja mode u Evropi i najveća nedelja mode u Jugoistočnoj Evropi prema broju posetilaca, kvalitetu produkcije i kvalitetu i obimu programa. Svako izdanje festivala poseti blizu 30.000 posetilaca kojima se predstavi oko 70 modnih dizajnera. „Serbia Fashion Week“ održava se dva puta godišnje, na proleće i u jesen, u trajanju od 7 dana, uz učešće poznatih svetskih i domaćih modnih dizajnera i primenjenih umetnika. Sastavljen je iz nekoliko segmenata: internacionalna moda, domaća moda, edukativne konferencije, seminari, radionice i panel diskusije. Sastavni deo festivala su i izložbene postavke poznatih inostranih i domaćih umetnika iz oblasti primenjene umetnosti, arhitekture, enterijera, eksterijera, novih oblika multimedijalne umetnosti, muzički koncerti i retrospektiva dešavanja, uz dodelu nagrada inostranim i domaćim učesnicima\n„Fashion Talent Design Competition“ i „European Fashion Talent Design Competition“ su nacionalna i internacionalna platforma za prepoznavanje i podršku mladih talenata u oblasti modnog dizajna. Cilj ovih platformi je da se mladim, neafirmisanim, dizajnerima pruži mogućnost ostvarivanja i razvitka međunarodne karijere u modnoj industriji. Pored predstavljanja na samoj Nacionalnoj nedelji mode, najautentičnijem talentu omogućava se i predstavljanje na najvećem svetskom modnom festivalu, koji se odvija svake godine u Holandiji.\n„Design Week“ je još jedna platforma Nacionalne Komore za Modu Srbije, čiji cilj jeste da obezbedi jaku globalnu vidljivost za umetnike kroz lokalne i međunarodne medije, aktivirajući razmenu ideja, prezentacije savremenih trendova dizajna i znanja vrhunskih predavača i njihovih edukativnih radionica koje predstavljaju suštinski deo Nedelje dizajna. Ovaj projekat takođe treba da predstavlja tačku u kojoj će srpska publika imati jedinstvenu priliku da se upozna sa radovima poznatih domaćih i internacionalnih umetnika u oblasti primenjene umetnosti, kostimografije, modnog dizajna, grafičkog dizajna, fotografije, multimedije, arhitekture\nMesto održavanja: Kongresni centar Master Novosadskog sajma


Američki general: SAD nemaju pravo da se nalaze u Siriji – BiGportal.ba\nSjedinjene Američke Države nemaju pravnog osnova da ostanu u Siriji, gdje bez dozvole Damaska obavljaju vojne operacije protiv terorista, izjavio je komandant Komande za specijalne operacije SAD general Rejmond Tomas.\n„Bliži se dan kada će Rusi da kažu: ’Zašto ste vi i dalje u Siriji?‘ Mi smo tu (u Siriju) ušli iz opravdanih razloga, ali ako Rusi budu igrali na ovu kartu, onda kada budemo željeli da ostanemo, nećemo to moći da uradimo. Oni (Rusija) to mogu“, rekao je Tomas, govoreći na bezbjednosnom forumu u Aspenu u američkoj državi Kolorado.\nGeneral je istovremeno podsjetio da je jedini osnov za boravak američke vojske u Siriji borba protiv terorizma. U tom smislu je odbijanje Vašingtona da prekine svoje operacije prkos protestima vlasti u zemlji.\nMinistar spoljnih poslova Rusije Sergej Lavrov je u intervjuu za „En-Bi-Si njuz“ rekao nije protiv američkih baza u Siriji, ali da bi one trebalo da budu razmještene na zakonskoj osnovi. Prema njegovim riječima, on je u medijima vidio informacije da su SAD napravile u Siriji deset vojnih baza. Lavrov je istakao da će poslije pobjede nad terorističkim grupama u Siriji zemlja biti oslobođena i biće postignut dogovor koji će zadovoljiti sve etničke i vjerske grupe, a prisustvo stranih vojnika i baza će biti zakonski definisano samo od strane vlasti u Damasku.


Zvali su je ‘devojka od milion dolara’: Muž je obožavao, ali i varao dok je bila trudna\nM. K. 16. oktobra 2016. 09:03\nVozač kombija, 25-godišnji Ričard Antoni Sepolio, pripadnik američke mornarice, izgubio je kontrolu nad volanom, probio ogradu nadvožnjaka i pao sa visine od 18 metara u park Čikago, izjavio je policajac kalifornijske saobraćajne patrole Džejk Sančez.\n„Sepolio je prebačen u bolnicu zbog teških povreda nakon čega će biti uhapšen zbog sumnje da je vozio pod uticajem opijata što je izazvalo pogibije i povrede“, rekao je policajac.\nOčevici tragedije kažu da je kombi pao na šator postavljen za motociklističke vožnje za vreme koncerta kao i da je u šatoru bilo više stotina ljudi, prenosi AP.\nHoror u San Dijegu: Na treningu parkura povređene 23 osobe (foto)\nTek što je izašao na ulice, kombi bez vozača učestvovao u SUDARU…\nStravično: Izvučen kombi nestale šestočlane porodice u Hjustonu, broj…\n„Sve se dogodilo neverovatno brzo. Kombi je preleteo binu i pao na ljude koji su stajali ispred“, izjavio je očevidac Čejs Dameron.\nSamoubilački napad u džamiji u Nigeriji, poginulo 50 ljudi\nNemačka: Uhapšeni članovi ID, planirali napad na vašar u…


Nesvrstani se na jesen vraćaju u Beograd - MediaSfera\nPokret nesvrstanih zemalja ove godine obeležava šest decenija postojanja, a Beograd bi tim povodom trebalo da opet bude domaćin jedne konferencije kao što je to bio u septembru 1961. godine.\nPlan državnog rukovodstva Srbije jeste da organizuje skup u drugoj polovini oktobra, računajući da će tada epidemijska situacija u svetu, a pogotovo u našoj zemlji, biti znatno relaksiranija. Ideja je da to bude konferencija na nivou ministara spoljnih poslova, na koje bi bili pozvani predstavnici 120 država članica Pokreta nesvrstanih, kao i onih koje su, kao i Srbija, u statusu posmatrača, a kojih je 25 ukupno.\nBila je na nivou šefova država ili vlada, a idejnim tvorcima smatraju se predsednici SFRJ Josip Broz Tito, Egipta (u to vreme Ujedinjene Arapske Republike) – Gamal Abdel Naser, Gane – Kvame Nkrumah i Indonezije – Sukarno, kao i prvi premijer Indije Džavaharlal Nehru. U Beograd su te 1961. došli predstavnici 25 tadašnjih nesvrstanih zemalja, tri države posmatrača, ali i više oslobodilačkih pokreta, partija i organizacija. Tito i Jovanka Broz su prvih šest dana septembra bili domaćini Naseru, Nehruu, Nkrumahu, Sukarnu, etiopskom caru Hajleu Selasiju, premijerki Cejlona (kasnije Šri Lanka) Sirimavo Bandanaraike, predsedniku Tunisa Habibu Burgibi, predsedniku Kipra Makariosu Trećem, kralju Maroka Hasanu Drugom, kralju Kambodže Norodomu Sihanuku…\nTagovibeograd Nesvrstani pokret


U okviru projekta DualEdu na kome je NiCAT jedan od partnera, predstavnici klastera posetili su u Francusku, Španiju, Austriju i Poljsku u okviru studijskih poseta partnerskim Univerzitetima i institucijama koji već imaju uspešno razvijen model dualnog obrazovanja. Studijske posete omogućile su predstavnicima klastera da steknu nova saznanja o pomenutom modelu obrazovanja i mogućnost da ta saznanja prenesu domaćim kompanijama.\nU okviru projekta, 15. juna odžana je velika konferencija u Nišu na kojoj su predstavljeni modeli dualnog obrazovanja koji su viđeni tokom studijskih poseta. Na konferenciji je diskutovano o dualnom obrazovanju iz ugla Univerziteta i kompanija kako bi se našao najbolji model dualnog obrazovanja koji može da se primeni u našoj zemlji. Zaključci konferencije su da je potrebno objediniti snage i raditi sistemski kako bi se uspešno implementirao model dualnog obrazovanja. Zatim uključiti zainteresovane firme i naći motivisane studente koji će na praktičnom primeru izgraditi model i pokazati uspeh od implementacije modela, kao i da je potrebno revidirati program i na bazi uspeha širiti primere dobrih praksi koji će omogućiti dalju implementaciju dualnog obrazovanja.\nDualEdu (Implementation od Dual Education in Higher Education od Serbia) projekat kofinansiran je od strane Erasmus+ Programa Evropske Unije, a više o projektu možete videti na stranci dualedu.ef.uns.ac.rs\n"This project h as been funded with support from the European Commission. This publication [communication] reflects the views only of the author, and the Commission can not be held responsible for any use which may be made of the information contained there in"


Neću da zabranjujem vašar u Jagodini - Istinomer\nNeću da zabranjujem vašar u Jagodini\nPredsednik Skupštine grada Jagodina o vašaru u ovom gradu. (N1, 10.8.2020. godine)\n„Ima nešto što se zove život, ekonomija, mi ne možemo da stanemo sada i da svi budemo u kući sve vreme, a računi stižu za struju, deca treba da pođu u školu, ide zimnica i tako dalje. Ma neću ništa da zabranjujem, tamo gde se ja pitam. Ja sam predsednik Skupštine, ali ništa neću da zabranjujem, zato što ovo traje osam meseci. Osam meseci traje, dokle treba da neko nekom zabranjuje nešto. Sopstvena odgovornost.“


ADRIA MEDIA GROUP EKSKLUZIVNI MEDIJSKI SPONZOR HUMANITARNE AKCIJE “ZAJEDNO ZA ŽIVOT”: Fudbalske legende i poznati glumci odigrali zajedničku utakmicu – Adria Media Group\nVeliki humanitarni fudbalski meč u kojem su se sastali Umetnička reprezentacija Srbije i tim Humanitarne organizacije „Zajedno za život“ bila je odigrana 20. maja 2018. na stadionu Voždovca.\nUlaznica se plaćala slanjem poruke na humanitarni broj 8495, a cena poruke je bila 100 dinara. Sva sredstva od SMS poruka namenjena su Fondu za pomoć pri lečenju dece koji je pokrenula Humanitarna organizacija „Zajedno za život“. Ekskluzivni medijski sponzori bili su kurir.rs i espreso.rs na čijim se Jutjub i Fejsbuk kanalima mogao gledati direktan prenos utakmice.\nTim Humanitarne organizacije „Zajedno za život“ sa klupe je predvodio aktuelni selektor reprezentacije Srbije, Mladen Krstajić, dok smo na terenu opet mogli da vidimo vidimo legendarne igrače koje smo nekada voleli, Ivicu Kralja, Batu Mirkovića, Milka Đurovskog, Jovana Stankovića, ali i aktivne Milana Borjana, Danka Lazovića, Lolu Smiljanića i još preko 20 majstora fudbala sa naših prostora.\nPočasni selektor Umetničke reprezentacije Srbije bio je Milan Živadinović, nekadašnji selektor reprezentacije SR Jugoslavije i trener Crvene Zvezde, dok su na terenu bili glumci Andrija Kuzmanović, Milan Kalinić, ali i muzičari Bane Lalić MVP, Marko Đurovski i Bojan Vasković, frontmen Leksington benda.\nPoziv Milana Živadinovića – POGLEDAJTE VIDEO\nOvo je takođe za našu umetničku reprezentaciju bila zadnja provera i svojevrsna uvertira pred Svetsko prvenstvo umetnika u fudbalu koje se održava u Rusiji od 25. maja do 3. juna, na kojem učestvuje i naša reprezentacija koja je u grupi sa reprezentacijama Koreje i Nemačke.\nPoziv Milana Kalinića – POGLEDAJTE VIDEO\nPočetni udarac na ovom meču izvela je Nađa Novaković, devojčica za koju se 2014. godine digla cela Srbija kada je bilo potrebno 300.000 evra za njeno lečenje u Nemačkoj. Tada je Jovan Simić pokrenuo aukciju svojih dresova i animirao celu zemlju da u roku od nekoliko dana sakupi celu sumu, a Nađa je danas zdrava devojčica i kao simbol zajedništva i sloge ljudi iz Srbije, početnim udarcem započela je borbu za drugu decu kojoj je lečenje potrebno.\nTakođe, utakmica je se simbolično završena nekoliko minuta pre 90-og minuta, jer borba za zdravlje naših najmlađih jeste borba koja neprestano traje i nema kraja.\nZa gledaoce je bila otvorena istočna i zapadna tribina, a 100% prihoda koji se putem humanitarnih SMS poruka sakupi biće uvek doniran deci kojoj je lečenje najpotrebnije.\nOrganizatori meča uz Humanitarnu organizaciju „Zajedno za život“ i Umetničku reprezentaciju Srbije su i „Stadion Shopping Center“, bio je FK Voždovac koji je za ovu utakmicu ustupio svoj stadion.\nPosted in Događaji, Društvena odgovornost, VestiTagged Adria, Adria Media Group, AMG, Humanitarna akcija, Zajedno za život


Bugarska u avgustu ili formira vladu ili raspisuje treće parlamentarne izbore - 23.07.2021, Sputnik Srbija\nU Bugarskoj bi polovinom avgusta trebalo da bude jasno da li će se formirati vlada ili će se održati ponovljeni, treći po redu parlamentarni izbori, saopštila... 23.07.2021, Sputnik Srbija\nOčekuje se da će početkom sledeće nedelje predsednik Bugarske Rumen Radev poveriti mandat za sastavljanje vlade prvoj parlamentarnoj snazi, stranci „Postoji i takav narod“. Stranka je već saopštila da ne planira da formira koaliciju s bilo kim, tako da će pregovori sa drugim partijama biti usmereni na to da se njihovi poslanici nagovore da podrže vladu na čelu sa strankom „Postoji i takav narod“.U slučaju da ne uspeju da formiraju vladu, mandat će biti poveren drugoj po veličini stranci – GERB bivšeg premijera Bojka Borisova. Međutim, GERB je već odustao od mogućnosti formiranja vlade. Sledeći korak predsednika Bugarske bi bio da mandat uruči trećoj partiji po sopstvenom izboru. Bugarska socijalistička partija, koja je na izborima zauzela treće mesto po broju glasova, već je uverila predsednika da će pokušati da formira vladu u slučaju da dobije mandat.U slučaju da i treći pokušaj doživi neuspeh, predsednik Bugarske će morati, u skladu sa Ustavom, da raspusti parlament i da raspiše ponovljene parlamentarne izbore i imenuje privremenu vladu.Podsetimo, u Bugarskoj su 11. jula održani ponovljeni parlamentarni izbori na kojima je pobedila nova stranka „Postoji i takav narod“ Slave Trifonova. Na drugom mestu našla se ranije vladajuća stranka GERB bivšeg premijera Bojka Borisova, a na trećem Bugarska socijalistička stranka.\nsvet, bugarska, parlamentarni izbori, vlada, evropa\nU Bugarskoj bi polovinom avgusta trebalo da bude jasno da li će se formirati vlada ili će se održati ponovljeni, treći po redu parlamentarni izbori, saopštila je bugarska televizija „bTV“.\nOčekuje se da će početkom sledeće nedelje predsednik Bugarske Rumen Radev poveriti mandat za sastavljanje vlade prvoj parlamentarnoj snazi, stranci „Postoji i takav narod“.\nStranka je već saopštila da ne planira da formira koaliciju s bilo kim, tako da će pregovori sa drugim partijama biti usmereni na to da se njihovi poslanici nagovore da podrže vladu na čelu sa strankom „Postoji i takav narod“.\nU slučaju da ne uspeju da formiraju vladu, mandat će biti poveren drugoj po veličini stranci – GERB bivšeg premijera Bojka Borisova. Međutim, GERB je već odustao od mogućnosti formiranja vlade. Sledeći korak predsednika Bugarske bi bio da mandat uruči trećoj partiji po sopstvenom izboru. Bugarska socijalistička partija, koja je na izborima zauzela treće mesto po broju glasova, već je uverila predsednika da će pokušati da formira vladu u slučaju da dobije mandat.\nU slučaju da i treći pokušaj doživi neuspeh, predsednik Bugarske će morati, u skladu sa Ustavom, da raspusti parlament i da raspiše ponovljene parlamentarne izbore i imenuje privremenu vladu.\nPodsetimo, u Bugarskoj su 11. jula održani ponovljeni parlamentarni izbori na kojima je pobedila nova stranka „Postoji i takav narod“ Slave Trifonova. Na drugom mestu našla se ranije vladajuća stranka GERB bivšeg premijera Bojka Borisova, a na trećem Bugarska socijalistička stranka.


VOZAČI OPREZ: Drastično pooštrene kazne – Info Centar Juga\nVOZAČI OPREZ: Drastično pooštrene kazne\nMaksimalna količina alkohola u krvi smanjena je sa 0,3 na 0,2 promila, uz veće sankcije za prekoračenje brzine dok su kazne za nevezivanje pojasa duplirane, donele su izmene Zakona o bezbednosti saobraćaja.\nTako je za preticanje kolone preko pune linije, dva ili više prolazaka kroz crveno svetlo za manje od 10 minuta, vožnju sa više od dva promila alkohola u krvi – predviđen obavezan zatvor od 30 do 60 dana ili kazna rada u javnom interesu od 240 do 360 sati, kao i 14 do 16 kaznenih poena i devet meseci zabrane upravljanja vozilom.\nPredviđeno je da se deca mogu prevoziti samo u odgovarajućem bezbednosnom sedištu, odnosno na podmetaču za sedenje, u zavisnosti od uzrasta i visine deteta. Za pojedine prekršaje smanjene su kazne, poput vožnje u zaustavnoj traci, ili ako je vozačka dozvola istekla za više od šest meseci, jer se smatra da je to propust koji vozač može da napravi, a koji nema veze sa vozačkim znanjem i sposobnostima.\nTakođe, predviđene su i nove mere kontrole za auto-škole, kako bi se povećao kvalitet obuke, i to kroz jedinstveni informacioni sistem u koji će se „slivati“ svi podaci vezani za osposobljavanje kandidata, uključujući i audio i video-zapis polaganja ispita.\nOd ponedeljka počinje izgradnja saobraćajnice Pridvorica – Zeletovo


Volfsburg sa 4:1 deklasirao Leverkuzen, Keln jedini nije primio gol u Bundesligi\nU poslednjim mečevima 4. kola Bundeslige, Volfsburg je sa 4:1 bio ubedljiv protiv Leverkuzena, dok su Keln i Menhengladbah remizirali bez golova.\nBio je olakšan posao domaćinima već u sedmom minutu kada je Donati dobio direktan crveni karton, a Rodrigez priliku da zatrese mrežu iz penala. Iako su gosti izjednačili u 29. minutu preko Drmića, Vierinja se pobrinuo da Volfsburg na odmor ode sa vođstvom.\nProjektil Rodrigeza sa 16 metara u 63. minutu najavio je siguran trijumf, na koji je tačku stavio Hunt. Posle akcije po levom boku, šutirao je sa oko 11 metara iz okreta, nateravši Lenoa da četvrti put vadi loptu iz mreže.\nKeln i Menhengladbah i dalje ne znaju za poraz u novoj sezoni Bundeslige, a u četvrtom kolu miroljubivo su uzeli po bod. Keln je čak ostao jedina ekipa koja nije primila gol za 360 minuta igre, a uz pobedu nad Štutgartom sa 2:0 je na osmoj poziciji.


Steam Machines neće podržavati Suspend/Resume funkcionalnost - PLAY!\nSteam Machines neće podržavati Suspend/Resume funkcionalnost\nPrema informacijama koje je izneo jedan od Valveovih inžinjera, tim koji radi na Steam OS sofveru i Steam Machines hardveru nije u mogućnosti da obezbedi Suspend/Resume funkcionalnost kod Steam mašina.\nLinux operativni sistem (na kome je baziran Steam OS) na poseban način tretira ponovno aktiviranje uređaja iz faze “spavanja”. Problem nastaje sa USB kontrolerima i drugim perifernim uređajima koje nakon aktivacije suspend moda nije moguće jednostavno i brzo aktivirati.\nSuspend/Resume je inače vrlo korisna funkcija koja je trenutno dostupna na Xbox One i PS4 konzolama. Igrači su u mogućnosti da umesto da ugase konzolu, stave je u takozvani mod spavanja. Sledeći put kada je upale, konzola će igru nastaviti tačno tamo gde ste je i prekinuli. Na ovaj način igrači ne moraju svaki put da prolaze kroz proces startovanja konzole, pokretanja igre, čekanja učitavanja i slično, već igru nastavljaju tačno tamo gde su je poslednji put ostavili.\nRelated Items:Steam, steam machines, valve\nOgromna letnja rasprodaja igara došla i na Playstation\nStrimer prešao Sekiro zavezanih očiju\nPrelaženje igara sa povezom preko očiju predstavlja najtežu kategoriju spidranova, a gejming magovi koji...\nSony prodao 10 miliona PlayStation 5 konzola na globalnom nivou\nSony Computer Entertainment je objavio da je prodato 10 miliona primeraka konzole nove generacije,...


Raketni napad u Jemenu, 17 mrtvih - 05.06.2021, Sputnik Srbija\nRaketni napad u Jemenu, 17 mrtvih\nJemenski Huti lansirali su danas balističku raketu na grad Marib koji kontroliše Vlada i ubili najmanje 17 ljudi, među kojima i jednu petogodišnju devojčicu... 05.06.2021, Sputnik Srbija\nRaketa je pogodila benzinsku pumpu u kvartu Ravda u Maribu i sve žrtve su civili, izjavio je predstavnik lokalnog guvernera, prenosi AP.U eksploziji rakete je ranjeno više desetina ljudi, a iz pobunjeničkog štaba za sada se niko nije oglasio.Novinska agencija SABA koju kontroliše Vlada izveštava da su Huti nedugo nakon raketnog napada poslali dron sa eksplozivom koji je uništio dva ambulantna vozila koja su se kretala ka mestu eksplozije da pruže pomoć povređenima.Američki izaslanik u Jemenu Tim Linderking osudio je napad pobunjenika koje podržava Iran i ocenio da su propustili mogućnost da se postigne mir u ovoj ratom razorenoj državi.On je optužio Hutije da snose najveći deo odgovornosti za produženje sedmogodišnjeg sukoba koji je "naneo neopisivu patnju narodu Jemena" i pozvao sve aktere sukoba da prihvate "značajnu regionalnu i međunarodnu podršku" izraženu za mirovni plan UN.U građanskom ratu koji u Jemenu besni od 2014. godine poginulo je više od 130 hiljada ljudi, a zemlja se nalazi u jednoj od najtežih humanitarnih krizi na svetu, navodi AP.\nsvet, vesti, jemen, huti\n© REUTERS / ALI OWIDHAJemen\nJemenski Huti lansirali su danas balističku raketu na grad Marib koji kontroliše Vlada i ubili najmanje 17 ljudi, među kojima i jednu petogodišnju devojčicu, saopštili su zvanični izvori.\nRaketa je pogodila benzinsku pumpu u kvartu Ravda u Maribu i sve žrtve su civili, izjavio je predstavnik lokalnog guvernera, prenosi AP.\nU eksploziji rakete je ranjeno više desetina ljudi, a iz pobunjeničkog štaba za sada se niko nije oglasio.\nNovinska agencija SABA koju kontroliše Vlada izveštava da su Huti nedugo nakon raketnog napada poslali dron sa eksplozivom koji je uništio dva ambulantna vozila koja su se kretala ka mestu eksplozije da pruže pomoć povređenima.\nAmerički izaslanik u Jemenu Tim Linderking osudio je napad pobunjenika koje podržava Iran i ocenio da su propustili mogućnost da se postigne mir u ovoj ratom razorenoj državi.\nOn je optužio Hutije da snose najveći deo odgovornosti za produženje sedmogodišnjeg sukoba koji je "naneo neopisivu patnju narodu Jemena" i pozvao sve aktere sukoba da prihvate "značajnu regionalnu i međunarodnu podršku" izraženu za mirovni plan UN.\nU građanskom ratu koji u Jemenu besni od 2014. godine poginulo je više od 130 hiljada ljudi, a zemlja se nalazi u jednoj od najtežih humanitarnih krizi na svetu, navodi AP.


avion - Dnevni list Danas\nPočetna » avion » Page 2\nTelohranitelj Dejvida Kamerona zaboravio svoj pištolj u toaletu aviona\nBritanski policajac zadužen za zaštitu Dejvida Kamerona zaboravio je pištolj i pasoš bivšeg britanskog premijera u toaletu jednog aviona što je izazvalo opštu paniku, prenosi britnaska štampa.\nDačić: Avion sa državljanima Srbije poleće iz Vuhana oko 22 sata\nMinistar spoljnih poslova Ivica Dačić potvrdio je za RTS da će državljani Srbije večeras oko 22 sata biti evakuisani iz Vuhana.\nEvropska agencija za vaduhoplovnu bezbednost (European Avation Safety Agency – EASA) savetovala je večeras evropske aviokompanije da do daljeg izbegavaju nadletanje iranskog vazdušnog prostora, posle nedavnog pada ukrajinskog putničkog aviona kod Teherana koje su iranske vlasti greškom oborile.\nHamnei pozvao na istragu pada aviona\nIranski vrhovni vođa, ajatolah Ali Hamnei, uputio je danas izraze saučešća i pozvao na istragu nakon što je iranska vojska priznala da je greškom oborila ukrajinski putnički avion.\nNovi videosnimak mogao bi da pokazuje trenutak kad je ukrajinski avion pogođen raketom nedaleko od aerodroma u Teheranu.\nPiše: AJB 10. 1. 2020.\nIstražitelji: Posada ukrajinskog aviona nije uputila poziv za pomoć\nIranski istražitelji saopštili su danas da članovi posade ukrajinskog aviona koji se srušio u Iranu nisu uputili poziv za pomoć i da su pokušali da se vrate ka teheranskom aerodromu.\nPiše: Beta-AP 9. 1. 2020.\nPutnički avion skliznuo s piste na aerodromu u Istanbulu\nVlada Republike Srpske kupila za 19 miliona konvertibilnih maraka (9,5 miliona evra) Novi avion Cessna Citation CJ4, koji je stigao je na banjalučki aerodrom Mahovljani.


ŽENA SAŠE POPOVIĆA NA LEKOVIMA ZA SMIRENJE ZBOG PLJAČKE: Suzana je uznemirena i više se u luksuznoj vili ne oseća bezbedno – Celebrity.rs\nŽENA SAŠE POPOVIĆA NA LEKOVIMA ZA SMIRENJE ZBOG PLJAČKE: Suzana je uznemirena i više se u luksuznoj vili ne oseća bezbedno\nNakon što je opljačkana kuća Saše Popovića na Bežanijskoj kosi, njegova supruga Suzana doživela je ogroman stres, zbog čega je, već danima na lekovima za smirenje!\nNaš izvor kaže da je pevačica uznemirena i da se u luksuznoj vili više ne oseća bezbedno, iako je suprug uverava da nema razloga za strah.\n„Suzana je mnogo osetljiva i brižna prema Saši i ćerki Aleksandri i sinu Danijelu, a ova situacija unela joj je nespokoj. Iako se i muž i deca trude da joj objasne da se provale dešavaju svakodnevno i da je jasno da niko ne želi da im naudi, o čemu govori i to što su lopovi ukrali sef kada su očigledno znali da u njihovom domu nema nikoga, ona je neutešna“, kaže naš izvor i dodaje da je Suzana našla spas u lekovima, ali samo privremeno.\n„Lakše joj je da pije lekove nego da plače po ceo dan, a to joj je rekao i doktor koji joj ih je prepisao, međutim, objasnio joj je da to ne treba dugo da traje. Ona je svesna da treba da se opusti, ali još nije sposobna za to. Saša se neprestano trudi da je oraspoloži i nasmeje, tako da je uveren da joj lekovi uskoro neće trebati. Osim toga, rekao joj je da će dodatno pojačati obezbeđenje vile“, zaključuje naš izvor.\nPodsetimo, u četvrtak uveče ustanovljeno je da je iz porodične kuće Saše Popovića na Bežanijskoj kosi odnet sef, u kojem su se nalazila dokumenta, nakit i satovi vredni više od 100.000 evra. Direktor „Granda“ i njegova supruga rekli su policiji da ne sumnjaju ni na koga konkretno, a istraga je u toku.\nPrevious Article NAPUSTIO „ZADRUGU“ PA RAZVEZAO JEZIK Bivši ukućanin ostavio sve bez teksta informacijama koje je izneo\nNext Article Prvo je postala voditeljka, a sada će Nada Macura da GLUMI u ovoj našoj HIT seriji!


Italija: Razbijen narko klan Srba i Crnogoraca\nNarko klan koji je više godina djelovao na teritoriji sjeverne Italije, sačinjen uglavnom od Crnogoraca i Srba, "razbijen" je akcijom milanske policije u kojoj je uhapšeno osam članova ove grupe.\nMeđu uhapšenima je i jedan od vodećih članova istaknute mafijaške porodice "Ndrangeta", koja je veoma aktivna u Milanu, prenose crnogorski mediji. Prema optužbama tužilaštava iz Milana, uhapšenima se na teret stavljaju krivična djela međunarodne trgovine narkoticima i ilegalno posjedovanje oružja.\nIstražni tužilac Ester Nocera rekao je da je jedan od uhapšenih, zahvaljujući odličnim odnosima sa lokalnim kriminalcima, uspio da razvije mrežu distribucije kokaina i postane glavni dobavljač droge na širem području Milana.\nPolicija je u ranim jutarnjim časovima sihronizovanom akcijom upala u stanove u kojima su živjeli osumnjičeni koji su, većinom, zatečeni još u krevetima, tako da pravog otpora prilikom hapšenja nije ni bilo.\nOva policijska operacija, koja traje već pet mjeseci, kao i opsežne istrage, dovela je do hapšenja do sada 13 osoba i pljenidbe 18 kilograma kokaina.


Objavljeno: 28.06.2021 ; Ažurirano: 28.06.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 672 uzorka, od kojih je 7 pozitivno na COVID-19. Novi slučajevi registrirani su u Tuzlanskom i Kantonu Sarajevo.\nU Federaciji BiH do sada je testirano ukupno 714.670 uzoraka, a COVID-19 je potvrđen kod 133.946 osoba. Zaključno s današnjim danom, u Federaciji BiH je evidentiran oporavak 125.941 pacijenta. U protekla 24 sata evidentiran je oporavak 53 osobe.


Ana: NE MEŠAJTE POLITIKU I SPORT\nMUZIKA :: SPORT :: TENIS\nod Admin taj Ned 8 Mar 2009 - 1:39\nSrpska teniserka poručila preko svog PR tima da nije zaboravila prošlost i život pod NATO bombama, iako je pristala da se slika sa Bilom Klintonom, najžešćim zagovornikom oružanog napada na Srbiju.\nNe vidi u čemu je problem... Ana Ivanović\nSedma teniserka sveta Ana Ivanović nije zaboravila agresiju NATO-a na Srbiju iz 1999. godine, ali ne misli da bi trebalo mešati politiku i sport, niti vidi nešto loše u svojoj odluci da se slika sa bivšim predsednikom SAD Bilom Klintonom!\nJelena bez komentara\nIz menadžerskog tima Jelene Janković, s druge strane, nije bilo nikakvih reakcija povodom prašine koja se digla zbog slike sa Klintonom, a kako se nezvanično moglo saznati, verovatno je neće ni biti. Istine radi, na njenom zvaničnom internet sajtu nema ni informacije da se srela sa Bilom Klintonom.\nOvo je, u najkraćem, rezime odgovora koji je Anin menadžerski tim juče poslao našoj redakciji, a povodom krajnje čudnovate odluke Ivanovićeve i Jelene Janković da se nedavno, u Njujorku, fotografišu zajedno sa Bilom Klintonom, jednim od najžešćih zagovornika bombardovanja Srbije 1999. godine. U dopisu koji smo dobili stoji da je Ana znala da će se na egzibicionom turniru „Bili Džin King" sresti sa nekadašnjim predsednikom SAD, ali uz napomenu da to nikako ne znači da je zaboravila bombe koje su padale po našim glavama.\n- Normalno je da se sportisti na takmičenjima često susreću sa poznatim ljudima i uglednim zvanicama. Bil Klinton je, zapravo, bio deo pomenute manifestacije, jer je održao govor u čast Bili Džin King između dva polufinala. U ovom konkretnom slučaju, sve četiri teniserke (Ana, Jelena i sestre Vilijams) znale su da će se sresti sa bivšim predsednikom Klintonom. To je još ranije dogovoreno i Ana je, baš kao i ostale devojke, pristala da se sretne s njim. To, naravno, nikako ne znači da je Ana zaboravila prošlost. Ona je takođe živela pod NATO bombama i često o tome priča u svojim intervjuima - kaže se u odgovoru Aninog tima.\nMada je od pomenute fotografije ovdašnju javnost daleko više uznemirila Anina izjava na njenom zvaničnom sajtu („Velika mi je čast upoznati predsednika Klintona."), o tome nema ni reči u odgovoru Aninog tima. S druge strane, menadžment naše teniserke još jednom nas podseća da je u bombardovanju Srbije učestvovalo 13 zemalja, dodajući da se i njihove diplomate često sreću sa našim teniserima na najvećim turnirima.\n- Ako smo dobro razumeli, u bombardovanju Srbije učestvovalo je 13 zemalja. Među njima su i države poput Velike Britanije, Kanade, Belgije, Španije, Nemačke, Francuske, odnosno bukvalno sve one zemlje u kojima se Ana, Jelena, Novak, Janko, Nenad i ostali srpski teniseri svakodnevno takmiče. Na svakom turniru su prisutne mnoge diplomate iz ovih zemalja i teniseri se često upoznaju i fotografišu s njima. Ana, međutim, ne misli da treba mešati politiku i sport - stoji na kraju odgovora.


Južni tok: Počele pripreme za izgradnju plinovoda kroz Srbiju - Index.hr\nJužni tok: Počele pripreme za izgradnju plinovoda kroz Srbiju\nIZMIJENJENI i dopunjeni prostorni plan posebne namjene za trasu " Južnog toka " kroz Srbiju bit će usvojen do kraja rujna , nakon čega bi izgradnja plinovoda mogla početi, prema planu, do kraja ove godine. Ukupna dužina cjevovoda kroz Srbiju iznosit će 422,4 kilometra, a prolazit će kroz 33 grada i općine, javlja Radio Srbija.\n"Južni tok " će u Srbiju iz Bugarske ulaziti kod Zaječara , a izlazit kod Sombora , odnosno kod Bačkog brijega, na samoj granici s Mađarskom . Izmjene prostornog plana plinovoda obuhvaćaju i krak ka Republici Srpskoj, dug 107 kilometara, kao i krak ka Hrvatskoj, dug 50 kilometara .\nUskoro počinje eksproprijacija zemljišta za parcele na kojima će prvo krenuti izgradnja "Južnog toka" kroz Srbiju , a sa vlasnicima parcela dosad je sklopljeno 1.000 ugovora . Za trajnu eksproprijaciju predviđeno je oko 80 hektara, odnosno 0,2 posto zemljišta, obuhvaćenog planom , a većina poljoprivrdnog zemljišta moći će se koristiti uz ograničenje .\nPočetak rada 2016. godine\nPrve količine plina trebale bi poteći preko Srbije do 2016. godine. Izmijenjenim prostornim planom za " Južni tok " utvrđene su i zone s obje strane plinovoda, koje u potpunosti osiguravaju zaštitu ljudi i imovine na trasi, kao i priključci na nacionalnu plinsku mrežu, kod Gospođinaca, nedaleko od Novog Sada i na jugu Srbije, kod Pirota .\nPlinovod Južni tok dopremat će ruski plin cjevovodom ispod Crnog mora , a zatim kopnom , preko Bugarske, Srbije, Mađarske, Slovenije i Italije do potrošača u Jugoistočnoj Europi i EU .\nIzgradnja je počela prosinca 2012. u Rusiji, vrijednost radova procjenjuje se na oko 16 milijardi eura, a plinovod bi trebao proraditi krajem 2015. godine .\nNositelj projekta je ruska državna tvrtka "Gazprom" , a dio projekta u Srbiji realizirat će poduzeće "Južni tok Srbija", u kojem ruski gigant ima 51 posto vlasništva, a ostatak kapitala pripada javnom poduzeću "Srbijagas".\nTrasa "Južnog toka"\n#Gazprom #Srbijagas #Južni tok


Protest građana Niša\nStanovnici zgrada na Sinćelićevom trgu u samom centru Niša, protestovali su zbog seče stabala lipe i proširenja javnog parking u neposrednoj blizini njihovih stanova. Oni su organizovali danonoćna dežurstva na zelenoj površini kako bi sačuvali preostalih desetak lipa. Po nalogu JKP "Parking servis" na tom prostoru već je isečena jedna lipa, a dalju seču sprečili su stanari.\nDanka Popović, jedna od stanara, rekla je za Radio Slobodna Evropa (RSE) da je i postojeći parking u velikoj meri zagadio njihovu okolinu, te da je nedopustivo da se izgradnjom montažnog, spratnog parkinga, broj vozila dodatno poveća.\n"Ovde bilo 100 automobila, a sada će ih biti 200 i vazduh će biti dodatno zagađen. Smatramo da je to nedopustivo, pored ostalog i zato što su opšta stremljenja da se saobraćaj iz centra grada izmesti na periferiju. Mi hoćemo park, hoćemo vazduh… hoćemo život , nećemo smrt", rekla je Danka.\nOna je istakla da podržava solidarnost sa vozačima, ali nije za to da im se gradi parking u centru grada.\nMeđu stanarima u protestu je i doktor Miki Rančev koji smatra da je nedopustivo da se na tom mestu izgradi montažni , spratni parking jer on kako je rekao stvara ogromnu buku.\n"Takav parking već postoji u blizini Doma zdravlja. Imali smo prilike da se uverimo da stvara ogromnu buku… deca neće moći da spavaju, nećemo moći da izlazimo na terase koje su okrenute prema parkingu", rezigniran je Rančev.\nJavno-komunalno preduzeće "Parking servis" oglasilo se saopštenjem u kome navodi da će javna garaža biti izgrađena, ali da stanovnici Sinđelićevog trga ne treba da brinu, jer će nakon izgradnje parkinga "zelenih površina biti i više nego sada".\nDanonoćna dežurstva na zelenoj površini, Niš\nU saopštenju je takođe rečeno da je "Parking servis" pribavio građevinsku dozvolu za izgradnju javne garaže, da su radovi prijavljeni i da treba da počnu do kraja nedelje.\nU saopštenju je navedeno i da će se izgradnjom nove javne garaže smanjiti buka i količina izduvnih gasova time što će biti izgrađena dva ulaza i dva izlaza, tako da vozila neće morati, kao do sada, da čekaju u koloni da se oslobodi mesto na parkingu.\nPrvi čovek Niša, gradonačelnik Darko Bulatović kaže da je za protest čuo iz medija.\n"Narednih dana biću spreman da razgovaram sa stanarima kako bih čuo njihove razloge za nezadovoljstvo", rekao je Bulatović i naglasio da prema informacijama koje on ima JKP "Parking servis" ima dozvolu za izgradnju montažnog, spratnog parkinga na Sinđelićevom trgu i da je sve urađeno po zakonu.\nPored zelene površine trenutno je parkiran bager koga su stanari sprečili da započne radove, a na travi ispod lipa smenjuju se stanari, koji čuvaju preostala stabla.


Karijeru u najjačem košarkaškom takmičenju na svetu Luol Deng počeo je upravo u Čikagu koji ga je izabrao na draftu 2004. kao sedmog pika. U Čikagu je proveo skoro deset godina pre nego što je trejdovan u Klivlend Kavalirse 2014.\nDo povratka u Čikago branio je boje Kavalirsa, Majami Hita, Los Anđeles Lejkersa i Minesota Timbervulvsa.\nU Čikago se vratio samo da bi završio karijeru tamo gde je sve i počelo.\n- Srećni smo što je Luol odlučio da se penzioniše kao igrač Bulsa. Bio je uzor i na terenu i van njega tokom više od devet godina u Čikagu i davao je sve od sebe kako bi timu pomogao da dođe do pobede. Zato želim da mu čestitam, ne samo zbog doprinosa na parketu već i zbog liderstva i zbog toga što je veliki filantrop - poručio je predsednik Čikaga Majkl Rajnsdorf.\nDeng je dva puta bio učesnik Ol-star vikenda, a kao reprezentativac nosio je dres Velike Britanije čije je državljanstvo uzeo.


Prosvetari najavljuju štrajk - Ozonpress :: internet portal\nViše od šest meseci posle potpisivanja Sporazuma sa Vladom Srbije i prekida štrajka, realizacija stavki iz tog dokumenta i dalje ne funkcioniše, pa je novi štrajk prosvetnih radnika sve izgledniji, rekao je predsednik Sindikata obrazovanja Srbije Branislav Pavlović.\nOn je na konferenciji za novinare istakao da su sindikati prosvete, prilikom izlaska iz štrajka, potpisali sporazum, gde se vlada obavezala da će svi zaposleni dobiti jednokratnu pomoć u toku ove godine.\nPrema njegovim rečima, ta jednokratna pomoć u iznosu od oko 7.500 dinara, zaposlenima bi mnogo više značila nego povećanje plate, koja je, kako je rekao, za oko 11 odsto manja od republičkog proseka.\nSindikati su tražili da ta pomoć bude isplaćena pre odlaska na godišnji odmor, ali je resorni ministar tada rekao da je bolje da to bude pre početka školske godine, a posle toga je „on na to zaboravio i sad se priča samo o povećanju plata i penzija“.\n„Juče smo imali konsultativni sastanak predsednika sindikata i dogovorili smo se da kad prođe ovo oko početka školske godine i kada se rasporede tehnološki viškovi, do 15. septembra, ponovo ćemo se sastati i doneti odluku da ćemo verovatno ući u štrajk koji se može očekivati u oktobru, pre svega zbog nepoštovanja sporazuma“, naglasio je Pavlović.\nOn je rekao da će se predsednici sindikata dogovoriti o tome da li će to biti jednodnevni štrajk, ili protest.\n„Nikad neizvesnije i dramatičnije u prosveti“\nPavlović je podvukao da situacija u prosveti nikada nije izgledala neizvesna i dramatična kao ove godine i naglasio da je jedan od razloga za to izbor saradnika ministra Srđana Verbića, koji, kako je naveo, „nemaju niti životnog, niti radnog iskustva“.\n„Postavlja se pitanje zašto su uklonjeni sa svojih radnih mesta iz Ministarstva prosvete odlični profesionalci, poput Zorana Kostića ili Bogoljuba Lazarevića„, rekao je Pavlović.\nOn je dodao da je novi „haos“ nastao i donošenjem, pa povlačenjem Pravilnika o cenama usluga i da direktorima nije jasno kako da rasporede zaposlene, jer je, kako je naveo, namera ministarstva da još radi na izmeni tog pravilnika.\nMeđunarodni skup studenata agronomije\nombudsman 26/08/2015 u 13:03 Odgovorite\nLosmi 26/08/2015 u 16:14 Odgovorite\nNovi fazon – sta rade prosvetari u avgustu, nista pripremaju se za strajk 😀


Faruk Hadžibegić je novi selektor Crne Gore! – Fokus.ba\nFaruk Hadžibegić je novi selektor Crne Gore!\nHadžibegić će debitovati 5. septembra, na prijateljskoj utakmici Crna Gora - Mađarska pod Goricom, a samo pet dana kasnije čeka ga i prvi kvalifikacioni duel, kada u glavom gradu Crne Gore gostuje Češka\nIzvršni odbor Fudbalskog saveza Crne Gore jednoglasno je izabrao Faruka Hadžibegića za petog selektora seniorske reprezentacije.\nLegendarni defanzivac Sarajeva, nekadašnji jugoslovenski reprezentativac, fudbaler Betisa, Sochauxa i Toulusea, kasnije trener brojnih klubova u Francuskoj i Turskoj, naslijedio je Ljubišu Tumbakovića, koji je smijenjen prošlog mjeseca nakon što je iz političkih razloga odbio da vodi utakmicu sa Kosovom.\nPrije Tumbakovića (2016 – 2019), selektori crnogorskih fudbalera bili su Zoran Filipović (2007 – 2009), Zlatko Kranjčar (2010 – 2011) i Branko Brnović (2011 – 2015).\nHadžibegić će debitovati 5. septembra, na prijateljskoj utakmici Crna Gora – Mađarska pod Goricom, a samo pet dana kasnije čeka ga i prvi kvalifikacioni duel, kada u glavom gradu Crne Gore gostuje Češka.\n#crna gora#Faruk Hadžibegić#izdvojeno\nCrna Gora u “crnom scenariju”, Podgorica pred zatvaranjem


Migranti neće iz šatora u prihvatni centar\nVELIKA KLADUŠA - Iako je većina migranata iz šatorskog naselja Trnovi, nadomak Velike Kladuše, u proteklih nekoliko dana smještena u prostore firme "Miral", koja će u narednom periodu biti privremeni prihvatni centar za njih, na pomenutom lokalitetu pod šatorima ostalo je još oko stotinu stranih državljana koji odbijaju da odu.\nAzra Moralić, predstavnica humanitarne organizacije "Emmaus", koja brine o migrantima, kaže kako se radi o mlađim muškarcima koji borave u izuzetno teškim uslovima.\n"Spavaju pod šatorima i lože vatru kako bi se ugrijali, prijete im zarazne bolesti i prehlade. Ovaj lokalitet je močvaran i s kišama je pretvoren u pravu kaljugu, tako da su uslovi katastrofalni", kaže ona. Dodaje kako je razlog zbog čega migranti ne žele u "Miral" to što se plaše da će im biti ograničeno kretanje, a time i mogućnost da u nekom povoljnom trenutku pređu granicu s Hrvatskom, što je njihov cilj.\n"Migranti navode i loše međuljudske odnose među pripadnicima različitih etničkih zajednica, Alžirci i Sirijci ne mogu s Afganistancima i Pakistancima, znači postoje netrpeljivosti zbog kojih oni ne žele da budu smješteni jedni s drugima", kaže Moralićeva i dodaje kako će se, u nastojanju da se migranti privole da napuste šatorsko naselje, tamo uskoro obustaviti distribucija toplih obroka.\n"Migranti koji su smješteni u 'Miralu' imaju daleko bolje uslove, jer se nalaze u proizvodnim halama, u čvrstom objektu koji posjeduje vlastito grijanje", kaže Husein Kličić, predsjednik Crvenog krsta USK.\n"Sa političkog aspekta je jasno da EU ne želi trajni smještajni centar za migrante u Velikoj Kladuši zbog blizine granice. Mi ćemo držati centar otvorenim dok to bude nužno radi pružanja kratkoročne humanitarne pomoći migrantima i dok ne budemo u mogućnosti da ih prebacimo na druge lokacije, primjerice u Ušivak, kod Sarajeva", kazali su u IOM-u. Dodali su da se stvaraju pretpostavke da svi prihvatni centri za migrante uskoro budu predati na brigu domaćim institucijama.\nIzgorjela kuća u kojoj su boravili migranti\nU cazinskom naselju Ćuprija proteklog vikenda izgorjela je kuća, a postoji sumnja da su požar izazvali migranti koji su boravili u njoj. Radi se o kući koja je napuštena prije desetak godina, a prema riječima Seada Osmanagića iz Cazina, pripadala je njegovim djedu i baki.\nKaže da je u proteklim mjesecima u više navrata zaticao migrante koji su provaljivali u kuću i boravili u njoj te o tome obavještavao policiju. Posljednji put, kako kaže, zatekao je u petak nekolicinu migranata te im rekao kako kuću moraju napustiti. Nekoliko sati kasnije, tokom noći, komšije su ga obavijestile da je kuća u plamenu, a Osmanagić je siguran da su požar uzrokovali migranti koji su boravili u njoj. Do dolaska pripadnika Vatogasne jedinice iz Cazina, požar je već bio zahvatio cijeli objekat, tako da je pričinjena velika materijalna šteta.\nPortparol MUP-a USK Snježana Galić kaže da je policija obaviještena o ovom događaju i da je obavljen uviđaj na licu mjesta.


Predsednik Thaçi započeo je konsultacije o izbornoj reformi - Novosti i Događanja - Predsednik Republike Kosova - Hashim Thaçi\nPredsednik Thaçi započeo je konsultacije o izbornoj reformi\nPetak, 4. novembmar 2016. godine  Predsednik Republike Kosova, Hashim Thaçi, danas je odrao konsultativni sastanak o izbornoj reformi sa predstavnicima političkih subjekata na Kosovu.\nPredsednik Thaçi traio je da se započne rad na zavretku izborne reforme na Kosovu, kako bi se pronaao izborni sistem koji je u skladu sa potrebama Kosova.\nImajući u vidu da je Kosovo mlada drava u izgradnji i konsolidaciji, predsednik Thaçi je rekao da su izborne reforme jo kompleksnije, jer je i politička kultura za izgradnju reprezentativne demokratije jo uvek bleda.\nNa Kosovu postoji potreba za otvorenom i irom debatom, kako bismo razgovarali o reenjima za izborni sistem i način glasanja koji njegovi građani tee da ostvare, rekao je predsednik Thaçi.\nKako bismo reformisali izborni sistem, predsednik je rekao da prvo treba da se izvre izmene zakona.\nOve izmene, prema predsedniku Thaçi-ju treba da obuhvate i način biranja predsednika, odlučivanje između jedne ili vie izbornih zona na Kosovu, odlučivanje za otvorene ili zatvorene liste, kao i određivanje izbornog praga, da li će on ostati 5 odsto ili će se smanjiti.\nSve ove mere treba da učine proces glasanja lakim i pravičnijim, rekao je predsednik Thaçi.\nPredsednik Thaçi dao je predlog o smanjenju broja poslanika sa 120, koliko ih je sada, na 100, i dodelu po jedne stolice i za crnogorski i hrvatsku zajednicu, koje nemaju predstavnike u Skuptini Kosova.\nNa ovom sastanku, stavove Demokratske stranke Kosova, o izbornoj reformi je izneo njen zamenik predsednika Enver Hoxhaj, koji je rekao da Kosovo ima sasvim drugačiji unutranji kontekst, od onog koji smo do sada imali.\nTrenutni politički sistem, trenutnu ustavni sistem, ali i trenutnu izborni sistem su proizvod jedne rane faze stvaranja drave Kosova. Nova faza treba da se reflektuje na poboljanju izbornog sistema. U nastavku, mi verujemo da ćemo imati konkretne predloge o tome kako vidimo izborni sistem na Kosovu, rekao je Hoxhaj.\nA lider LDK-a, Isa Mustafa, rekao je da je Demokratski pokret podravalac izmena i reformi koje se smatraju neophodnim, kako bi i lokalni izbori, koji predstoje za manje od godinu dana, kao i oni centralni, koji predstoje za godinu i po dana, bili pripremljeni na vreme, iskorićavajući sve neophodne i konsultativne instance, obuhvatajući i Venecijansku komisiju u ovaj postupak, kako bismo ispunili sve neophodne kriterijume.\nReforma je korist svih, bez obzira ko danas učestvuje, a ko ne. I treba da radimo zajedno kako bismo pronali reenje za sve, rekao je lider LDK-a, Isa Mustafa.\nDeo ovog konsultativnog sastanka o izbornoj reformi bili su predstavnici 15 političkih, parlamentarnih i neparlamentarnih subjekata, koji predstavljaju sve zajednice na Kosovu, zatim predstavnici ambasade SAD-a, Kancelarije EU i ambasador OEBS-a na Kosovu, predsednica CIK-a i predstavnici civilnog drutva.


Pijemo vodu iz Tajlanda i Vijetnama » pressing.ba\nPijemo vodu iz Tajlanda i Vijetnama\n06.06.2019 u 20:54\nTako smo, recimo, 2013. godine uvezli vode u vrijednosti 120 miliona KM, a 2018. – 154 miliona KM. Ako je za utjehu, rastao je i izvoz vode iz BiH, koji se u prosjeku kreće od 25 do 56 miliona maraka godišnje, tako da se samo na vodu iz BiH odlije oko 100 miliona.\n”Domaći proizvođači kvalitetom sigurno mogu konkurisati uvoznicima, ali pitanje je mogu li marketinški. Veliki brendovi su već pozicionirani na tržištima regiona i Evrope i jako je teško na ta tržišta ući”, rekao je Rade Šegrt, urednik portala Udruženja ekonomista SWOT.\nŠto se tiče uvoza, Bosna i Hercegovina najviše vode već godinama uvozi iz Srbije, zatim Hrvatske, Slovenije, Kosova, Italije… Ono što je posebno zanimljivo jeste da smo vodu uvozili i iz Brazila, Južne Koreje pa i Tajlanda i Vijetnama, odakle nam je stigla voda vrijedna malo manje od hiljadu KM. Od daljih zemalja, vodu nam je stizala u manjim količinama i iz Malezije, Čilea, ali i iz Turske, odakle smo uvezli vode vrijedne više od milion KM, a sa druge strane izvozili godišnje tek nekoliko stotina KM. Kada je u pitanju izvoz, poslije Hrvatske, najviše vode izvezemo u Crnu Goru, a dobar dio izvezemo i u Ujedinjene Arapske Emirate.\nU ovom trenutku tržište flaširane vode u Evropi, ali i svijetu, raste velikom brzinom i prema određenim instraživanjima za samo nekoliko godina, u razvijenim zemljama, potrošnja flaširane vode po stanovniku se udvostručila. Evropska unija ovo je prepoznala kao problem i svojom direktivom od prošle godine umjesto flaširanoj dala je prednost vodi iz vodovoda, koja je daleko jeftinija i u većini slučajeva kvalitetnija od flaširane.\nNa ovaj način, odnosno promovišući javne česme i vodu, EU planira potrošačima uštedjeti gotovo 600 miliona evra godišnje, a svojom direktivom, osim promocije javnih vodovoda i vode iz česme, Evropa je poručila da je to u interesu javnog zdravlja i zaštite okoline, s obzirom na to da su flašice od vode trenutno najbrojniji plastični predmeti za jednokratnu upotrebu. Da je potražnja za flaširanom vodom velika u BiH, pokazuje i nedavna činjenica da je prodaja drastično skočila nakon informacije na društvenim mrežama da voda za piće u Banjaluci nije ispravna, uprkos uvjeravanju nadležnih da to nije tačno.\n”Voda iz vodovoda u BiH je na zavidnom nivou i kada bi se gladala potrošnja mi smo tu u daleko povoljnijem položaju nego zemlje Evropske unije. Teško je prognozirati, ali vrlo je vjerovatno da će potrošnja vode kod nas rasti uprkos direktivi Evropske unije, jer s jedne strane imamo akcije i promociju javne vode, a s druge marketinške kampanje o zdravoj flaširanoj vodi i nije teško zaključiti kako će se stvari kretati”, rekao je Šegrt.


Manifestacija "Odbrana BiH-Igman 2018" održat će se 02. i 03. augusta | Ministarstvo za boračka pitanja Kantona Sarajevo\nManifestacija "Odbrana BiH-Igman 2018" održat će se 02. i 03. augusta\n01.08.2018 - 01:26\nTradicionalna, 18. po redu manifestacija "Odbrana BiH-Igman" održat će se naredna dva dana, u organizaciji ministarstava za boračka pitanja Federacije BiH i Kantona Sarajevo, kao i Fonda memorijala KS.\nPredsjednik Organizacionog odbora manifestacije i federalni ministar za pitanja boraca i invalida odbrambeno-oslobodilačkog rata Salko Bukvarević istakao je da je programom ovogodišnje manifestacije planiran niz aktivnosti i događaja kojima se sjećamo i odajemo počast šehidima i poginulim borcima Armije i MUP-a RBiH.\n"Naša je poruka da čuvamo cjelovitu, slobodnu demokratsku državu BiH. Pozivamo sve veterane, porodice šehida i poginulih boraca, ratne vojne invalide i patriote da nam se pridruže, sa jasnom porukom 'dođi i posvjedoči o istini i odbrani BiH'", istakao je ministar Bukvarević na današnjoj press konferenciji.\nPotpredsjednik OO i ministar za boračka pitanja KS Muharem Fišo kazao je da je cilj svjedočiti časnoj borbi pripadnika Armije i MUP-a koji su branili i odbranili BiH.\n"Pozdravljam učešće i drugih resornih kantonalnih ministarstava u oraganizaciji ovog skupa kojim ovekovječujemo pobjedu najslavnije i napoštenije Armije na svijetu. Stojimo na putu slobode, pravde i istinske borbe za BiH", poručio je ministar Fišo i dodao da ga raduje jer djeca šehida i poginulih boraca preuzimaju inicijativu u organizaciji manifestacije.\nZahvalio je ovom prilikom brojnim institucijama i ustanovama koje su omogućile njeno održavanje.\nPrema najavama organizatora, obilježavanje manifestacije počet će sutra u 10:00 sati u Memorijalnom centru Kovači, gdje će se održati čas historije. Poslije je planirano polaganje cvijeća na spomen-obilježja palim borcima, kao i civilima Sarajeva na Markalama, Vječnoj Vatri, mostu Suade i Olge te Spomen obilježju ubijenoj djeci opkoljenog Sarajeva.\nU okviru programskih sadržaja, drugog dana manifestacije, planirani su i defilei ratnih zastava pod nazivom "Mladi na putu života" kao i ratnih veterana Armije i MUP-a, te sportske igre.\nCentralni dio manifestacije održat će se u petak 03. augusta na Velikom polju na Igmanu, gdje će uz uobičajene programske aktivnosti, prema najavama potpredsjednika OO i direktora Fonda Memorijala Suada Zijadića biti upriličeno i otkrivanje rekonstruisanog spomen-obilježja palim borcima.\nZa stanovnike Kantona Sarajevo koji žele prisustvovati manifestaciji na Velikom polju tog dana organizatori su obezbijedili prijevoz autobusima s više punktova u gradu i prigradskih naselja kao i povratnu vožnju.\nGeneralni pokrovitelj manifestacije i ove godine je predsjedavajući Predsjedništva BiH Bakir Izetbegović.


UEFA ne žuri sa odlukom – mojKontakt portal – Radio Televizija Kontakt\nIako je bilo govora da će UEFA po hitnom postupku riješiti ovaj incident u kvalifikacijama za EURO, ipak će se sve odvijati po uobičajenoj postepenoj proceduri.\nPredstavnici UEFA su u utorak uveče razgovarali sa predstavnicima oba saveza, a u toku srijede će da skupe izvještaje o incidentu na stadionu Partizana. Iz UEFA nisu mogli da potvrde kada može da se očekuje zvanična odluka.\nTek nakon što se procijene svi aspekti događaja, UEFA će donijeti odluku da li će pokrenuti disciplinski postupak protiv Srbije i eventualno Albanije.\nFudbalski savez Srbije (FSS) je najavio da će se o incidentu oglasiti u toku dana. Delegat meča Heri Bin iz Holandije je nakon utakmice saopštio da će on i specijalni posmatrač za bezbjednost poslati izvještaje UEFA, a da je odluka na Disciplinskoj komisiji.\nMeč na stadionu Partizana prekinuta je nakon skandalozne provokacije albanskih navijača, zbog opšteg meteža na terenu i tuče koja je usledila.\nKapiten Srbije Branislav Ivanović je nakon meča ispred saigrača saopštio da su oni htjeli da igraju, ali da su Albanci odbili.\nDron koji je nosio pomenutu zastavu su nakon meča navodno krili igrači Albanije u svlačionici, mada se na slikama jasno vidi da ga za sobom vuče jedan od navijača koji je utrčao na teren, a među kojima je bio i ozloglašeni Ivan Bogdanov.\nKapiten Albanije Ljorik Cana je nakon meča rekao da su njegovi saigrači i on napadnuti, ali da je Ivanović bio za primer. Bekim Baljaj, koji je napao Stefana Mitrovića zbog zastave, rekao je da bi to svako uradio.\nAlbanski reprezentativci su tokom noći dočekani kao heroji u Tirani, a tokom večeri su slavili i Albanci slavili i na ulicama Prištine.\nPrva mogućnost je da UEFA, ukoliko se utvrdi da Albanci snose krivicu za incidente, dodijeli pobjedu Srbiji službenim rezultatom 3:0.\nDruga opcija, da se trijumf za “zelenim stolom” pripiše gostima u slučaju da se utvrdi da je Srbija, kao domaćin odgovorna za incidente.\nTreća varijanta je da se meč odigra na neutralnom terenu u terminu koji će naknadno biti određen, sa ili bez publike.\nKljučna stavka u ovom slučaju biće izvještaj delegata utakmcice Harija Bina iz Holandije, ali i specijalnog izvještača UEFA.\nSrbija kao domaćin i organizator utakmice će odgovarati zbog utrčavanja navijača na teren, paljenja baklji i ubacivanja tvrdih predmeta.


JKP: Uklonićemo grafite Treće Srbije\nGradski odbor Lige socijaldemokrata Vojvodine (LSV) Novi Sad saopštio je danas da je gradonačelniku Novog Sada Milošu Vučeviću pre deset dana uputio dopis sa pozivom da anti-grafit jedinica ukloni ...\nI Grobari se stide ovog grafita protiv ubijenog navijača Zvezde Marka Ivkovića! (FOTO)\nGradonačelnik Zrenjanina osudio grafite mržnje\nNož za Turke i Albance\nDanas - Blic - RTV - RTS - Blic - RTS - Al Jazeera - RTV\nGas Ukrajini "sagoreo" milijardu $\nKijev -- Tranzit ruskog gasa preko teritorije Ukrajine smanjen je prošle godine približno 30%, na 58,9 milijardi kubnih metara. Ruski Fond nacionalne energetske bezbednosti (FNEB) procenjuje da su ...\nUkrajina izgubila milijardu dolara zbog manjeg tranzita gasa\n"Mislićemo i o gasu preko Turske"\nEU zatečena planom Gasproma\nRTS - Vesti Online - BizLife - ALO - Blic - B92 - B92 - R.S.Evropa\nReprezentacija Srbije pobedila je selekciju Norveške 28:25 (16:18) i tako osvojila januarski turnir u Norveškoj. Pored večerašnje pobede, izabranici Dejana Perića u petak su pobedili i selekciju ...\nUSPEH RUKOMETAŠA: Srbija osvojila turnir u Norveškoj\nSrbija osvojila turnir u Norveškoj\nSrbija osvojila Norvešku\nSrpski rukometaši osvojili turnir u Norveškoj\nTanjug - RTS - Press - Vesti Online - Novi Magazin - RTV - Telegraf - B92\nUPOZORENJE: Sve više antisemitskih incidenata u Austriji!\nProšle godine je prijavljeno 255 incidenata sa antisemitskom pozadinom, što je značajno više nego prethodnih godina BE Č - Predsednik Jevrejske verske zajednice u Austriji Oskar Dojč ukazao je danas ...\nPrvih sto godina novosadskih Jevreja\nRestitucija (ni)je spora\nJEVREJI HOĆE DA SE NAORUŽAJU: EU, pusti nas da nosimo pištolje da se zaštitimo!\nVRAĆANJE IMOVINE JEVREJIMA U SRBIJI: Narod gotovo uništen, nekretnine bez naslednika\nALO - Pravda - Blic - Blic - DW - B92 - Telegraf - Novosti\nNi Argentina ni Brazil: Po Maradoni je Čile favorit za osvajanje Kopa Amerike\nLegendarni argentinski fudbaler Dijego Maradona veruje da je Čile favorit za osvajanje trofeja na ovogodišnjem Kopa Amerika, kontinentalnom šampionatu južnoameričkih reprezentracija čiji je domaćin.\nOVAKO je Maradona igrao mali fudbal kada je bio na vrhuncu karijere /VIDEO/\nKako Maradona igra mali fudbal?\n(VIDEO) LEGENDA ZAUVEK: Pogledajte kako je Maradona sa društvom igrao mali fudbal\nKada Maradona zapleše mali fudbal (VIDEO)\nSportske.net - B92 - Telegraf - Kurir - B92 - RTV - ALO - Mozzart Sport\nRAZDOR Mogerini protiv Merkelove zbog sankcija Rusiji\nUoči sastanka šefova diplomatija EU, u ponedeljak, čelni ljudi Unije poslali su suprotne stavove oko sankcija Rusiji, čija revizija sledi već u martu.\nRaskol u EU zbog sankcija Rusiji\nMerkelova protiv ukidanja sankcija Rusiji!\nMerkel: Sankcije Rusiji ćemo ukinuti samo pod jednim uslovom\nMerkelova protiv ukidanja sankcija Rusiji\nB92 - RTV - Pravda - Politika - Tanjug - R.S.Evropa - B92 - Telegraf\nPartizan bi mogao da ostane bez pleja do kraja sezone, evo i zašto!\nMilutin Đukanović nije ispunio očekivanja Duška Vujoševića će još neko vreme tražiti plejmejkera, jer crno-beli nisu angažovali ! Ovo je na konferenciji potvrdio trener , koji je pohvalio mladog ...\nDV: Đukanović nije zadovoljio\nPartizan još traži pleja: Radimo kao da neće da dođe, a čovek koji se nikad ne smeje kaže da smo jači nego lane\nPartizan još traži pleja: Radimo kao da neće da dođe\nCrnogorski plejmejker nije ispunio Vujoševićeva očekivanja!\nNovosti - Mozzart Sport - Sportske.net - Press - B92 - Kurir - Telegraf - ALO\nOprezna vožnja, vlažni kolovozi\nJavno preduzeće "Putevi Srbije" savetuju da, zbog pretežno vlažnih kolovoza i niskih temperatura u jutarnjim i večernjim satima i mogućeg stvaranja poledice, vozači prilagode brzinu kretanja uz ...\nKolovozi vlažni, savetuje se oprezna vožnja\nGUŽVE ZA VIKEND Oprez zbog poledice na vlažnim kolovozima\nTanjug - RTV - Blic - Tanjug - Blic - B92 - RTV - Tanjug\nPoslanici Skupštine Srbije nastaviće sutra rad pretresom amanadmana na izmene Zakona o privrednim društvima i Fondu za razvoj, a popodne će započeti novu sednicu na kojoj će, između ostalog, ...\nPoslanici sutra o izmenama Zakona o javnom beležništvu\nRTV - E-Novine - Tanjug - Press - Press - RTS - B92 - Kurir\nPomagači Dunjićevog ubice na slobodi!\nAleksandar Đuranović i Marko Gvozdenović saslušani u Višem tužilaštvu ALEKSANDAR Đuranović i Marko Gvozdenović, koji se terete za saizvršilaštvo i pomaganje u ubistvu Velibora Dunjića (29), posle ...\nVrh policije učestvovao u ometanju istrage ubistva Velibora Dunjića\nPOMOGLI UBICI NAVIJAČA: Di-džej uništio snimak Dunjićevog ubistva!\nUklanjali tragove Dunjićevog ubistva: Pokušali da sakriju pištolj i snimak sa sigurnosnih kamera!\nPolitika - Telegraf - ALO - Novosti - Politika - ALO - Blic - Novosti


SVAKODNEVICA NA KOSOVU Petković: Od početka godine više od 90 napada na Srbe, njihovu imovinu i svetinje - Srpskainfo\nDirektor Kancelarije Vlade Srbije za Kosovo i Metohiju Petar Petković ukazao je u razgovoru sa direktorom Kancelarije UN u Beogradu Mari Jamašitom da su\nnapadi na srpski narod, imovinu i svetinje na Kosovu i Metohiji gotovo svakodnevni.\nOn je naglasio da je samo od početka ove godine bilo više od 90 napada.\nPetković je istakao da je to uveliko premašilo ukupan broj incidenata koji su se dogodili tokom cijele prošle godine.\nOn je ocijenio da će predstojeći lokalni izbori na Kosovu i Metohiji zasigurno pojačati već izuzetno agresivnu antisrpsku retoriku Prištine i da postoji bojazan da će to povećati pritisak na Srbe u pokrajini i dodatno ugroziti njihovu bezbjednost.\nPetković, koji je upoznao Mari Jamašito sa političko-bezbjednosnom situacijom na Kosovu i Metohiji i tokom dijaloga Beograda i Prištine, podsjetio je i na nedavne napade na Srbe, saopšteno je iz Kancelarije za Kosovo i Metohiju.\nRatni pokliči iz Bužima uznemirili Srbe: U BiH se širi VIRUS MRŽNJE, mladi ljudi najmanje imuni\nMeđu tim napadima su i onaj na 13-godišnjeg dječaka Nikolu Perića iz Gojbulje, 23-godišnjeg Nikolu Perića iz sela Zebince koji je pretučen dok se vraćao sa ispaše stoke, kao i nedaće sa kojima se suočava Dragica Gašić, jedina Srpkinja povratnik u Đakovici.\nPetković očekuje da će međunarodne organizacije i institucije na terenu ispuniti zadatak koji imaju i da će biti stvoreni uslovi u kojima napadi na Srbe i druge nealbance neće biti tolerisani, te istakao nezamjenjivu ulogu Misije UN na Kosovu i Metohiji u očuvanju mira, bezbjednosti i zaštiti ljudskih prava.\nPetković je upoznao sagovornicu i o posljednje dvije runde razgovora u Briselu tokom kojih je Priština pokazala veliku neodgovornost, odbivši da se saglasi sa dvije ključne tačke nacrta EU.\nTe tačke se odnose na intenziviranje napora za pronalaženje preostalih nestalih lica, kao i uzdržavanje od jednostranih radnji koje bi vodile ka destabilizaciji situacije na terenu.\nO pitanju nestalih lica, Petković je istakao da je Beograd do sada odgovorio na sve zahtjeve i pretražio 22 lokacije, ali da sa druge strane uporno izostaje i minimalna civilizacijska spremnost Prištine da to isto učini.\nI pored permanentnog istrajavanja Prištine u stvaranju atmosfere u kojoj bi dijalog bio nemoguć, Petković je ukazao da je Beograd iskreno zainteresovan za razgovor, te dodao da je najveći interes primjena do sada postignutih dogovora, prije svega, formiranje Zajednice srpskih opština, nastavak dijaloga i očuvanje mira i stabilnosti u regionu.\nPolitika incidentiKosovomari jamašitanapadiPetar PetkovićSrbiSrbijaUN\n"Destabilizacija mira i bezbjednosti" Šmit osudio posljednje incidente koji su se događali širom BiH\n“NEUMJESNO I BESRAMNO” Selaković poručio da je Fon Kramonova prevršila svaku mjeru\n"LJUDI SU POLUDJELI" Trener Rode o incidentima i intervenciji policije (VIDEO)


Liban: Dostavljene optužnice za ubistvo Haririja\nPano sa fotografijom ubijenog libanskog premijera Rafika Haririja u blizini njegovog groba u centru Bejruta, 30. jun 2011.\nSud pod pokroviteljstvom Ujedinjenih nacija, koji je istraživao atentat na bivšeg libanskog premijera Rafika Haririja 2005, dostavio je optužnice i poternice za četiri osumnjičene osobe. libanskoj vladi\nLibanski zvaničnici su saopštili da je Tribunal u Hagu danas podneo dokumenta libanskom vrhovnom tužiocu Saidu Mirzi, bez obelodanjivanja imena optuženih. Eksperti kažu da Tribunal ako libanske vlasti ne uhapse osumnjičene u roku od 30 dana, može da naredi objavljivanje imena u lokalnim medijima.\nNi Tribunal ni Libanska vlada nisu otkrili imena optuženih, ali se njihov identitet otkriva u nekim libanskim izveštajima. Libanski mediji kažu da su četvorica optuženih pripadnici ekstremističke organizacije Hezbolah, koja dominira novom Libanskom vladom koju je početkom meseca formirao premijer Nadžib Mikati.


Rio Sava Exploration/Rio Tinto ne obavlja nikakva istraživanja na području opštine Kraljevo, niti ima ikakve veze sa takvim eventualnim istraživanjima.\nKompanija Rio Sava je u fazi studije izvodljivosti samo jednog projekta u Republici Srbiji, a to je projekat “Jadar“ u blizini Loznice.\nKao multinacionalna kompanija čijim se akcijama trguje na berzama u Londonu (Rio Tinto PLC – RIO.L), u Australiji (Rio Tinto Limited – RIO.AX) i u Njujorku (Rio Tinto plc ADRs – RIO.N) Rio Tinto je u obavezi da o svim svojim projektima od materijalnog značaja, bez obzira na to u kom delu sveta se projekat sprovodi, dostavi odgovarajaća obaveštenja tržištu i akcionarima, navodi se saopštenju.\nDodaje se da kao što se može videti na globalnoj internet strani, kao i u izveštajima namenjenim tržištu i akcionarima koji su takođe dostupni na globalnoj internet strani, jedini projekat koji Rio Tinto sprovodi u Republici Srbiji je projekat Jadar u blizini Loznice.\n“Mi smo međunarodna kompanija koja svoje poslovanje obavlja u preko 35 zemalja. Veoma nam je stalo da javnost i sve zainteresovane strane raspolažu tačnim informacijama o kompaniji i projektu “Jadar“”, dodaje se u saopštenju povodom medijskih objava da se u opštini Kraljevo vrši istraživanje litijuma.